הוועדה לענייני ביקורת המדינה, כנסת 18, פרוטוקול מספר 104, 2010-07-13 13:00

יואל חסון: צהרים טובים.

יואל חסון: אני מתכבד לפתוח את ישיבת הוועדה לענייני ביקורת המדינה.

יואל חסון: על סדר היום בקשה לחוות דעת מבקר המדינה, על פי סעיף 21 לחוק מבקר המדינה, על מצב העיר לוד, לאור דוח מיוחד לבדיקת תפקוד עיריית לוד שנערך לבקשת האגף לביקורת ברשויות המקומיות במשרד הפנים (דוח אבו חדרה).

יואל חסון: בתחילת הדברים אני רוצה להתייחס באופן כללי לנושא הזה של עיריית לוד ולעיר לוד.

יואל חסון: אני חייב לומר שאני תמיד אומר שנדבקתי ולמדתי מאריאל שרון מדברים, ודברים רבים כאשר אחד מהם הוא אהבה לעיר לוד.

יואל חסון: בתפקידי כיועץ ראש הממשלה אריאל שרון שיהיה בריא אני זוכר את המעורבות, את הקשר שלו, את ההערכה שלו ואת העובדה שהוא ראה בטיפול בעיר לוד ובבעיותיה ממש משימה לאומית.

יואל חסון: אני זוכר כמה היינו בעיצומה של הפעולה כאשר לצערי קרתה הטרגדיה לראש העיר מקסים לוי זיכרונו לברכה שבפתאומיות הלך לעולמו, ולדעתי מאז, אם הרגשנו שהתחלנו לעלות קצת על דרך המלך, אז בגיבוי של הממשלה ובגיבויו של אריאל שרון, חזרנו לתחושה שהדברים שוב חזרו להתנהל בצורה מקרטעת ובעייתית.

יואל חסון: אני חייב לומר כתושב האזור, ראשון לציון, שלוד תמיד – לצערי בטח בשנים האחרונות – נחשבה לעיר חסרת מזל, עיר שמכות רבות נפלו עליה והרבה דברים שציפינו שיעשו גם ברמה המקומית אבל גם ברמה הלאומית כדי להרים את העיר הזאת, לא נעשו ולא קרו.

יואל חסון: אני חושב שהדבר הזה הוא עצוב.

יואל חסון: אני אוהב את העיר הזאת, היא חשובה לי וזאת אחת הסיבות המרכזיות שהחלטתי להביא את העניין הזה לדיון.

יואל חסון: בנוסף צריך לומר שמכהנת ועדה קרואה תקופה די ארוכה.

יואל חסון: היינו רוצים לומר שחלה יציבות ניהולית בעיר לוד אבל אפשר לומר שלא קיימת יציבות אמיתית והעיר נמצאת כל הזמן בסוג של טיפול חירום.

יואל חסון: היינו בטוחים, אנחנו רוצים לחשוב, שהדברים עולי על דרך המלך אבל הונח על שולחנה של הוועדה לביקורת המדינה – קודם כל, הונח על שולחנו של משרד הפנים – דוח אבו חדרה, דוח שהוא דוח קשה.

יואל חסון: הדוח הוא לא פשוט, הוא דוח שמצביע על כשלים רבים בניהול השוטף של המנגנון הזה של עיריית לוד אל מול דברים אחרים שגם עומדים – וכולנו יודעים זאת – על צמצום הגירעון ועל צמצום דברים אחרים, על פעולות שנעשו בתוך העיר ואנחנו באמת רוצים ללמוד בעיקר את המשמעות של הדוח הזה.

יואל חסון: נמצא אתנו כמובן מר שמואל גולן, המשנה למנכ"ל משרד מבקר המדינה, וצוותו וגם הוא שומע ומקשיב ובוודאי תהיה לך התייחסות בהמשך.

יואל חסון: בשלב הראשון של הדיון הייתי רוצה לשמוע את ההתייחסות של משרד הפנים.

יואל חסון: אני רוצה קודם כל לשאול כמה שאלות ולשמוע את ההתייחסות.

יואל חסון: קודם כל, מתי ביקשתם את הדוח הזה ומה הייתה הסיבה שביקשתם לקיים דוח בדיקה פנימי?

יואל חסון: מתי הוא הונח על שולחנכם?

יואל חסון: מה ההתייחסות שלך אליו ומה קרה מאז?

יואל חסון: אנחנו מדברים על דוח אבו חדרה.

שוקי אמרני: משפט אחד מקדים.

שוקי אמרני: אני חייב לומר שבעיר לוד – השתמשת במונח חסרת מזל ואני לא יודע אם זה המונח – בהחלט יש  מצב מאוד מאוד מיוחד  ולצערי הרב מזה תקופה ארוכה נמצאת במצב מאוד מאוד קשה.

שוקי אמרני: אנחנו במשרד הפנים מנהלים מעקב מאוד מאוד צמוד אחר העיר הזאת.

שוקי אמרני: כבר בשנת 2003 זוהו שם בעיות כאלה ואחרות ובעקבות כך מונתה ועדת חקירה, ואותה ועדת חקירה שהגישה המלצות כבר בשנת 2004 המליצה על פיטוריו של ראש העירייה ופיזור מועצת העיר.

שוקי אמרני: ההחלטה הזאת, מסיבות כאלה ואחרות, יושמה בשלב מאוד מאוד מאוחר ולמעשה בשלוש השנים האחרונות, בשלוש וחצי השנים האחרונות, מכהנת ועדה ממונה בראשותו של אילן הררי.

שוקי אמרני: כמובן שאנחנו מנהלים מעקב אחר פעילות הוועדה הזאת והמעקב הוא מאוד מאוד אינטנסיבי.

שוקי אמרני: הייתי אומר שבנוסף לצעדים הרגילים שאנחנו נוקטים לגבי ועדות ממונות, גם בהתחשב בעובדה שמדובר בעיר מאוד מאוד ייחודית וחשובה, החלטנו – והייתי אומר, כצעד חריג – למנות חשב מלווה צמוד ליושב ראש הוועדה, עם כל מה שמשתמע מכך.

שוקי אמרני: כפי שנאמר כאן, דוח הביקורת שנערך על ידי רואה חשבון אבו חדרה, זה דוח שנערך על פי הנחייתו של מנכ"ל משרד הפנים.

שוקי אמרני: זאת אומרת, זה משהו יזום על ידינו, לאור פניות ולאור תלונות שהיו.

שוקי אמרני: ביקשנו לבדוק בצורה מאוד יסודית את הנושא.

שוקי אמרני: מנכ"ל משרד הפנים קיים מספר ישיבות בסוגיה הזאת וגם אני קיימתי ישיבות בנושא.

שוקי אמרני: בעקבות הדוח שהוגש קיימנו ישיבות גם בראשות מנכ"ל משרד הפנים באופן אישי כאשר ישבנו עם אבו חדרה על הדוח ועל פרטי הממצאים שעלו.

שוקי אמרני: בהמשך אני קיימתי שלוש ישיבות מעקב אחר תיקון הליקויים, תוך ניהול מערכת של בקרה אחר הפעילות של הוועדה הממונה.

שוקי אמרני: ניתנו הנחיות נקודתיות לגבי ביצוע פעולות כאלה ואחרות, כולל יום ראשון האחרון, כולל לפני חודש, כולל לפני ארבעה חודשים וזאת כדי לוודא שאכן הליקויים האלה מתוקנים.

שוקי אמרני: הנתונים מלמדים, על סמך דוח שדרשתי מיושב ראש הוועדה הממונה להגיש לי, על סדר גודל של בסביבות פלוס-מינוס 70 אחוזים מהליקויים שתוקנו לאחר הבדיקה שנעשתה על סמך הדוח הזה.

שוקי אמרני: יתר הליקויים נמצאים בשלבי תיקון כאלה ואחרים.

שוקי אמרני: אם הייתי מתייחס לנקודה הזאת, אדוני היושב ראש, הרי שאפשר לומר שאנחנו מתייחסים במלוא הרצינות למה שקורה בעיר הזאת מתוך רצון כאשר השאיפה שלנו היא להגיע למקום שהמצב – הייתי משתמש במונח – הלא נורמלי שוועדה ממונה מנהלת עיר, ייפסק כמה שיותר מהר.

שוקי אמרני: המשרד שלנו בוחן את ההתנהלות של העירייה כדי להגיע לאותו שלב בו שר הפנים יוכל לקבל את ההחלטה להעביר את השרביט שוב לנבחרי הציבור שלדאבוננו הרב כשלו בניהול העיר לוד והביאו את העיר למציאות מאוד קשה.

שוקי אמרני: אני גם חייב להדגיש שזה לא אומר שאנחנו מרוצים ממה שקורה בעיר לוד.

שוקי אמרני: יש שם תחומים מסוימים שחל בהם שיפור חשוב.

שוקי אמרני: אם אנחנו מסתכלים על נושא התקציב, מגירעונות כבדים לאיזון תקציבי ולעודף, ואכן נעשתה כאן עבודה טובה מאוד גם על ידי גזבר העירייה, גם על ידי החשב המלווה, על ידי יושב ראש הוועדה וכולי.

שוקי אמרני: ישנם תחומים מסוימים שהיינו מבקשים ורוצים לראות שיפור הרבה יותר משמעותי.

יואל חסון: תן לי דוגמה לתחום כזה.

שוקי אמרני: התחומים שהייתי רוצה לראות את השיפור זה בכל מה שקשור לשיפור פני העיר, נושא שמחייב שיפור מאוד משמעותי, חיזוק מרכיב הביטחון האישי של התושבים, חיזוק מרכיבים של מתן שירות לציבור כי השירות לציבור הוא לא ברמה גבוהה, וזאת בלשון המעטה.

שוקי אמרני: אלה נושאים שהיינו מבקשים לחזק אותם.

שוקי אמרני: לכולנו ברור שיש כאן מושג שנקרא מעגל קסמים שמשפיע האחד על השני.

שוקי אמרני: ברגע השירות לציבור ישתפר באופן משמעותי, המקום יקבל את התנופה המתאימה וכאן זקוקים עדיין לתקציבים מאוד גדולים, הרי שהאוכלוסייה החזקה תגיע למקום והתמונה יכולה להשתנות מן הקצה אל הקצה.

שוקי אמרני: עוד מילה אחת גם בתפקידי כיושב ראש ועדה מחוזית לתכנון ולבנייה.

שוקי אמרני: אני רוצה לומר שהעיר לוד זוכה לעדיפות אצלנו.

שוקי אמרני: אין שום תוכנית שהיא בסמכות הוועדה המחוזית ולא זכתה לטיפול ולא קיבלה את כל האישורים הנדרשים.

שוקי אמרני: במשך תקופה ארוכה היה קושי גדול מאוד לוועדה המקומית למלא תפקידים מסוימים ואנחנו בחלק מהמקרים אפילו נכנסנו אל מנהליה כדי לסייע.

שוקי אמרני: קורים שם תהליכים מסוימים שהם טובים, אבל לא בקצב שהיינו רוצים לראות אותו אבל הכיוון באופן כללי, אנחנו רואים אותו ככיוון טוב במספר מוקדים שחל בהם שיפור ואחרים שמחייבים עדיין תיקון.

יואל חסון: כבר כמעט ארבע שנים קיימת ועדה קרואה.

יואל חסון: כשיש ועדה קרואה, אתה נוטה לחשוב בדרך כלל שבמהלך ארבע שנים המציאות תשתפר ותשתנה.

יואל חסון: איך יכול להיות שבשנה השלישית שהתבצעה ביקורת כזאת התגלו דברים כל כך חמורים?

יואל חסון: במובן מסוים משרד הפנים שולט באמצעות בא כוחו באותה מועצה, באותה עירייה, ולכן איך יכול להיות שבביקורת זה מתגלה?

יואל חסון: אני לא מתווכח אתך על דברים שהיו בעבר מבחינת התנהלות ראשי הערים והמציאות שהייתה קודם לכן בלוד, אבל יש כאן ועדה קרואה בשליטת משרד הפנים ולמעשה בפועל משרד הפנים מנהל את עיריית לוד אבל יוצא דוח כל כך חמור.

יואל חסון: איך זה יכול להיות?

יואל חסון: אגב, אני צריך לומר עוד דבר ואתה גם יודע אותו, שאפילו לי כיושב ראש הוועדה לביקורת המדינה היה קשה מאוד לקבל את הדוח הזה.

יואל חסון: לקח זמן רב מאוד כדי שבכלל תהיו מוכנים להוציא אותו החוצה.

אורי אריאל: למה?

יואל חסון: לקח לי הרבה זמן לקבל את הדוח לידי.

יואל חסון: זאת עובדה.

יואל חסון: זה משהו שאני חייב לומר אותו.

יואל חסון: מילא, סלחנו בעניין הזה, אבל אני באמת שואל את השאלה.

יואל חסון: זה לא אומר משהו על המצב?

יואל חסון: זה לא היה אמור להשתפר?

שוקי אמרני: לגבי הגשת הדוח, מנכ"ל משרד הפנים, מתוך כבוד לוועדה וכבוד לבקשתך לקבל את הדוח, קיים מספר ישיבות בסוגיה הזאת כדי שתקבל את הדוח.

שוקי אמרני: כפי שאמרתי, זה דוח בהנחיית מנכ"ל משרד הפנים ולא שמישהו ביקש לעשות אותו.

שוקי אמרני: מנכ"ל משרד הפנים הנחה לקיים את הדוח ומנכ"ל משרד הפנים גם מימן את התשלום עבור הדוח הזה.

שוקי אמרני: אין ספק שיש כאן ליקויים.

קריאה: יש גורמים לליקויים.

אורי אריאל: לא הייתה בעיה להעביר את הדוח ליושב ראש הוועדה.

שוקי אמרני: לא הייתה צריכה להיות בעיה.

שוקי אמרני: יושב ראש הוועדה פנה למנכ"ל משרד הפנים ומנכ"ל משרד הפנים רצה,  כדי להעביר דוח שהוא יזם אותו, לקיים לגביו מספר בירורים שנאלצנו לקיים במספר תחומים.

אורי אריאל: זה לקח חצי שנה.

שוקי אמרני: מנכ"ל משרד הפנים החליט לקיים כמה בירורים בנושא ואמרתי את מה שאמרתי בסוגיה הזאת.

יואל חסון: טוב, קיבלנו את זה.

שוקי אמרני: לגבי שאלתך, אני רוצה לומר שבאיזשהו מקום צריך גם להתייחס לשאלה מאיפה מתחילים ולאן מגיעים.

שוקי אמרני: כאשר הרשות המקומית, עיריית לוד, נוהלה כפי שנוהלה על ידי נבחרי הציבור ---

יואל חסון: היא מנוהלת לא פחות גרוע עכשיו.

יואל חסון: אין ועדה קרואה על ועדה קרואה.

יואל חסון: אני אומר לך משהו ושיהיה ברור מתחילת הדיון.

יואל חסון: אני לא עוסק, אני לא מכיר את אילן הררי, אני מכבד אותו ואני אפילו פגשתי אתו ושוחחנו ארוכות, אני קורא שחור על גבי לבן.

יואל חסון: אם היה דוח כזה על ראש עירייה מכהן, הייתם מפטרים אותו.

יואל חסון: הוא ראש הוועדה הקרואה, אז מה תעשה, תקים עליו ועדה קרואה?

שוקי אמרני: כפי שאמרתי, מאות רבות של ליקויים שהיו קודם, תוקנו.

שוקי אמרני: מתוך הדוח הזה ישנם 73 אחוזים מהליקויים שתוקנו.

שוקי אמרני: רוב רובם של הליקויים הם מתקופות עברו.

יואל חסון: הוא כבר שלוש שנים בתפקידו.

יואל חסון: שלוש שנים יש ועדה קרואה.

יואל חסון: למה לא תיקנו את זה קודם?

שוקי אמרני: אדוני היושב ראש, אנחנו דרשנו כאן, בבירורים שאני קיימתי – ואילן יושב כאן והוא היה אצלי לא אחת ולא שתיים – עולה שיש כאן התייחסות ספציפית לליקוי ליקוי שעלה.

שוקי אמרני: כפי שנוכל לראות,  בטבלה אותה דרשתי שיכינו, דרשתי לדעת האם זה בתקופת הוועדה או לפני תקופת הוועדה.

שוקי אמרני: ישנם ליקויים מסוימים שהם קשים לביצוע וליישום.

שוקי אמרני: אני חושב שהנתונים שמוצגים כאן בדוח מפורט – ויושב ראש הוועדה, ראוי שיציג את הדברים – מדברים בעד עצמם, אבל אני אומר שאחת הבעיות המרכזיות שהיו זאת הבעיה של הכישלון של העירייה בניהול משק הכספים.

שוקי אמרני: בניהול משק הכספים הגענו מגירעונות של כמעט 9 מיליון שקלים כל שנה לאיזשהו איזון מסוים בתקציב.

שוקי אמרני: יבואו ויאמרו שלא נותנים שירותים ולכן התקציב מאוזן, אבל לא כך הם פני הדברים.

שוקי אמרני: אני חוזר ומדגיש שבמסגרת היכולות שלנו והסמכויות שלנו, אנחנו דואגים שהפעילות שם תלך לכיוון נכון.

שוקי אמרני: אנחנו לא מרוצים – ואני מדגיש את זה  ואילן שמע אותי עשרות פעמים – מכל מה שקורה שם.

שוקי אמרני: בוודאי ידוע שאת יושב ראש ועדה ממנה שר הפנים ולא אני שותף לבחירתו של אדם כזה או אחר, אבל בשורה התחתונה, כאשר אנחנו בוחנים את הפעילות, נעשה כאן מאמץ על ידי אילן במסגרת היכולות כאדם שעובד ועושה את העבודה שלו.

שוקי אמרני: אנחנו מנסים במסגרת המגבלות שיש לנו לנהל את אותו מעקב ובקרה.

שוקי אמרני: הכיוון בסך הכל הוא טוב מבחינתנו.

שוקי אמרני: ישנם תחומים מסוימים שאנחנו מאוד לא מרוצים מהפעולות ונגעתי בשלושה מתוכם.

שוקי אמרני: אני מקווה מאוד שהדברים האלה ישתנו לכיוון טוב.

שוקי אמרני: כפי שהדגשתי, המטרה שלנו כמשרד הפנים היא להביא את העיר למקום שאפשר במהירות המקסימלית לבוא ולתת את השרביט לציבור כדי שיוכל לבחור את נציגיו.

יואל חסון: זה משהו שאתם מתכוונים לעשות?

שוקי אמרני: זאת שאיפה קיימת.

שוקי אמרני: מתי זה בדיוק יקרה, אני לא יודע לומר.

יואל חסון: אני מבין שיושב ראש המועצה הממונה מסיים בפברואר.

שוקי אמרני: נכון.

יואל חסון: מה יקרה אז?

שוקי אמרני: הסוגיה הזאת תידון על ידי שר הפנים.

שוקי אמרני: בנושא הזה דיברתי לא מזמן גם עם מנכ"ל משרד הפנים.

שוקי אמרני: הסוגיה הזאת נבחנת בצורה כזאת או אחרת ואני מניח שההחלטות מהסוג הזה יתקבלו על ידי שר הפנים לאחר שיקבל את כל המידע והוא יהיה ברשותו.

יואל חסון: מה  תהיה המלצתך המקצועית?

שוקי אמרני: ברמה העקרונית אני חושב שרשות מקומית צריכה להתנהל על ידי נבחרי ציבור.

שוקי אמרני: זה ברמה העקרונית.

שוקי אמרני: אני מחכה גם לדוח ביקורת של רואה חשבון שאני צריך לקבל אותו בתקופה הקרובה וברגע שאני אתבקש, אני אתן את חוות דעתי.

שוקי אמרני: אני אומר שברמה העקרונית, רשות מקומית, שלטון מקומי צריך להתנהל על ידי נבחרי ציבור ולא על ידי פקידים.

שוקי אמרני: נקודה.

שוקי אמרני: זאת תפיסתי.

שוקי אמרני: המצב שבו זה מנוהל על ידי פקידות שממונה על ידי משרד הפנים, זה מצב קיצוני ביותר עם כל ההשלכות והמשמעויות שיש לו, וזאת החלטה דרקונית.

שוקי אמרני: לעתים אין ברירה.

שוקי אמרני: במקרה של לוד לא הייתה ברירה.

שוקי אמרני: אנחנו צריכים להוביל במהירות המקסימלית שניתן כדי שהציבור יבחר את נציגיו.

יואל חסון: אני מאוד מעריך את מה שאתה אומר.

יואל חסון: מדובר כאן כבר בארבע שנים.

יואל חסון: זאת אומרת, אתה רוצה לצאת מנקודת הנחה, כאשר אתה משתמש – אני בטוח – בכלי הזה של ועדה קרואה, שבטח בארבע שנים אמורים כבר לייצר מערכת שתהיה מסוגלת "לקלוט" נבחרי ציבור שינהלו את המערכת הזאת.

שוקי אמרני: בהחלט.

יואל חסון: לזה רצינו להגיע.

יואל חסון: זה קצת מרפה את הידיים כי זה נותן תחושה שהייתה ועדה קרואה במשך ארבע שנים ועדיין המערכת חולה.

שלמה קלדרון: הייתה כבר ועדה קרואה קודם.

יואל חסון: היו הרבה ועדות קרואות.

יואל חסון: אני יודע.

שלמה קלדרון: זאת השנייה.

יואל חסון: אני יודע.

יואל חסון: אני אומר שזה מאוד מטריד, אבל תודה.

קריאה: זה לא הבחירות אלא המאפיה בעניין.

יואל חסון: אני מבקש ללא קריאות ביניים.

יואל חסון: אני מבקש ממר הררי, יושב ראש הוועדה הקרואה של לוד, להתייחס.

יואל חסון: אני מבין שהכנת מצגת.

אילן הררי: כן, ברשותך.

אילן הררי: אדוני היושב ראש, תודה.

אילן הררי: אין ספק שהביקורת חשובה.

אילן הררי: אנחנו במהלך כל הביקורת שיתפנו שיתוף פעולה מלא עם המבקר.

אילן הררי: אנחנו בעד ביקורת.

אילן הררי: אני רואה את הביקורת כמנוף לתיקון, לשינוי, לשיפור ולתכנית עבודה, וכך אכן עשינו.

יואל חסון: מעניין אותי לדעת.

יואל חסון: בוועדת ביקורת המדינה שואלים שאלות תוך כדי.

יואל חסון: אני רוצה לדעת, כאשר הודיעו לך שעושים את הביקורת הזאת, התייעצו אתך על זה?

אילן הררי: לא.

יואל חסון: הודיעו לך שתהיה ביקורת.

יואל חסון: שאלת למה?

אילן הררי: אני חייל של משרד הפנים.

אילן הררי: בזמנו קרא לי שר הפנים, אחרי שלושים שנים בצה"ל, ונתן לו צו שמונה, אמר לי שאסע ללוד.

אילן הררי: אמרתי לו, כן המפקד, ואת זה אני עושה כבר שלוש שנים ושלושה חודשים.

אילן הררי: אתה  יכול לבדוק אתו, ביקשתי ממנו חודש להתארגן וללמוד, אבל הוא אמר לי שאין זמן וכי אני מתחיל את התפקיד מחר.

אילן הררי: למחרת, יום העצמאות של 2007, התייצבתי בתפקידי כאשר חודש לפני כן סיימתי שלושים שנים בצה"ל.

אילן הררי: לא הודיעו לי על הביקורת ואני בשיתוף פעולה מלא עם דוקטור אמרני ועם משרד הפנים, ובסך הכל אנחנו מתנהלים ואל תתפלא שבמקביל בלוד יש שתיים-שלוש ביקורות תוך כדי תנועה כמעט כל שבוע ואנחנו כבר רצים עם העניין הזה.

אילן הררי: אני רוצה לומר לך שאני חושב שגם אתה וגם אתם צריכים לבדוק מהיכן התחלנו ולהיכן הגענו.

אילן הררי: בצניעות רבה אני אומר לך שאם הייתה כאן ביקורת באפריל 2007, היה כאן ספר עם אלף ליקויים.

אילן הררי: היום יש כאן חוברת עם 77 ליקויים ואם תבדוק אותם, אתה תראה ש-50 אחוזים הם טרם תקופתנו וחובתי על הכל ואני לוקח אחריות כמעט על הכל, ואנחנו כבר 70 אחוזים מהליקויים תיקנו.

אילן הררי: אני רוצה ברשותך בקצרה להציג לכם מה קורה היום בלוד ומי שלא היה, בשיחה בינינו הזמנו אתכם.

אילן הררי: ראשית, תעודת הזהות שלנו אומרת שאנחנו עיר מעורבת, שזה נושא טעון ומורכב במשך 24 שעות ביממה, כמעט בכל נושא.

אילן הררי: אנחנו 75 אלף תושבים, תלוי ממתי סופרים, אנחנו או  בני 62 או מהמאה ה-15 לפני הספירה.

אילן הררי: יש לנו כשליש מהמגזר הערבי, שני שליש מהמגזר היהודי, וכל מה שיפה – ואם יורשה לי טיפה פחות יפה – במדינת ישראל, יש לנו בלוד.

אילן הררי: ערבים, יהודים, בדואים, משת"פים וכל מה שמדינת ישראל לא טיפלה במשך חמישים שנים, לקחו באוטובוס ושמו אותו בלוד ועכשיו אנחנו מתמודדים עם זה בהרבה אהבה במשך שלוש השנים.

יואל חסון: סודנים עוד לא הביאו לך.

אילן הררי: יש לי גם סודנים.

קריאה: יש סודנים.

אילן הררי: יש לי גם סודנים.

אילן הררי: אני נותן כבוד לכבוד האדם ואין לי שום התנגדות לאף אחד, אבל אחרי הרבה צעקות את המשרד של אותן אוכלוסיות שהגיעו פתחו רק לשעות הבוקר לקבלת קהל.

אילן הררי: אנחנו עשר דקות מתל אביב על כביש 6 ועל כביש 1, שלושים דקות מירושלים, פעם קראו לזה שדה התעופה לוד, כאשר היינו קטנים, והיום קוראים לזה נתב"ג.

אילן הררי: אני אשמח שתעזור לנו שגם קצת נתב"ג יהיה אתנו, אבל כל מערכות הדרכים במדינת ישראל, זה אנחנו.

אילן הררי: אנחנו מאמינים בלוד ואנחנו לוקחים אחריות.

אילן הררי: אני  בלוד כי אני לוקח אחריות.

אילן הררי: אני חושב שגם המנהלים שנמצאים אתי כאן – ולא הצגתי אותם – לוקחים אחריות עם כל הקושי ועם כל מה שקורה בלוד במשך 24 שעות ביממה.

אילן הררי: אני רוצה לומר לך אחרי הדברים הקשים שאמרת, וגם רשמתי את רובם, שהעיר עוד מתפקדת.

אילן הררי: אדוני, לא שמעת על איזו צרה בעייתית לגבי העיר לוד בשנה-שנתיים האחרונות.

אילן הררי: לא שהכל מסודר, לא.

יואל חסון: להראות לך את כל המכתבים שאני מקבל?

אילן הררי: לא. גם אני מקבל מכתבים ואני גם עונה עליהם.

אילן הררי: יש לנו פסיפס של תרבויות מכל החתכים ואני חושב שזה היפה בלוד.

אילן הררי: זה מה שמחזיק אותי בלוד וזה המרקם האנושי שהוא הדבר היפה.

אילן הררי: אנחנו מטפלים ב-17 אלף ילדים מגיל שלוש עד גיל 18 בשישה חתכים: יהודים, ערבים, חינוך מיוחד, ממלכתי, ממלכתי-דתי וחרדי  וכל מה שבאמצע, כי אתה יודע שאין ואקום ואנחנו מטפלים בסך הכל בצורה תקינה בדברים האלה.

אילן הררי: יש כאן שינויים שעשינו לקראת תש"ע, יש לנו טיפול נקודתי בחינוך שמטופל בסך הכל בצורה תקינה.

אילן הררי: נכון, יש לנו עוד הרבה  עשייה ועוד הרבה מה לעשות, אבל בסך הכל העסק הזה מתפקד.

אילן הררי: אני רוצה שתראה בקצרה מה מצאנו בדוח שעשינו באפריל.

אילן הררי: אנחנו התחלנו את התפקיד שלנו עם גירעון של מינוס 162 מיליון שקלים.

אילן הררי: צריך לדעת את זה.

אילן הררי: נכון שבסוף, כאשר אתה עושה דיון האם לשלם משכורות או לטפל בגינון, זה דיון.

אילן הררי: כל 1 בחודש במשך שנה שלמה הגזבר ואנכי עושים הערכת מצב, אם יהיו משכורות.

אילן הררי: זה לא מובן מאליו שיהיה כסף בעיר, שיהיו משכורות לעובדים, ולשמחתי אותו גירעון של 162 מיליון שקלים, אחרי שלוש שנים, הורדנו אותו כבר ב-100 מיליון ואנחנו עומדים עכשיו על 60 מיליון שקלים גירעון, אחרי שעשינו תוכנית הבראה ואחרי שפיטרנו עובדים.

אילן הררי: קיבלנו בהחלט משימה לא פשוטה.

אילן הררי: אתה רואה כאן את נושא הביטחון האישי, אתה רואה כאן שיש החלטת ממשלה מה-2002 שאף אחד לא נגע בה וזה כבר שמונה שנים.

אילן הררי: אף אחד כמעט לא נגע בה ואני חושב שהגיע הזמן שייקחו אותה ואכן יטפלו בה.

אילן הררי: יש בנייה בלתי חוקית ואדוני, שישים שנים בנו בלוד שכונות ערביות באופן לא חוקי.

אילן הררי: מעולם בשלוש שכונות לא גבו ארנונה ורק השנה התחלנו בפעם הראשונה בחיים לגבות ארנונה משלוש שכנות ערביות ואני חושב שזה בהחלט הישג גם לנו וגם למי שעושה את זה כי אנחנו חוטפים אבנים וצעקות כל יום.

אילן הררי: בשכונת הרכבת, שכונת ס"ח, שכונת פרדס ניר, מעולם לא אכפו את הבנייה הבלתי חוקית ומעולם לא גבו ארנונה ואילו אנחנו כן גבינו.

אילן הררי: לא סתם הגענו להישגים האלה.

עפו אגבאריה: הציעו להם תכנון?

אילן הררי: במשך שישים שנים בנו ללא רשיון.

אילן הררי: זה מה שמצאנו.

אילן הררי: כל יום שישי היינו בכוננות ספיגה של ביוב.

אילן הררי: זה מה שמצאנו בתחילת התפקיד שלנו ברחובות העיר לוד – לכלוך, הזנחה, ביוב, אין מרצפות, אין כבישים.

אילן הררי: יש לנו עוד המון עבודה, אבל אני רוצה שנבין שמשם התחלנו ואתה מוזמן מבחינתי לבוא מחר ולראות איפה אנחנו נמצאים היום.

אילן הררי: בשני העשורים האחרונים, שוהם ומודיעין, מצבן מצוין, אבל ללוד זה עשה רע.

אילן הררי: אנשים מבוססים לקחו את המזוודות ועברו ממזרח לכביש 1 והם גרים בשוהם ואתנו נשארה האוכלוסייה הפחות חזקה שאנחנו מאמינים בה ואנחנו אתה הולכים קדימה.

אילן הררי: אני רוצה שתדע שאנחנו עיר רווחה, שרבע מאוכלוסיית לוד, רבע מהמשפחות בלוד, רשומות ברווחה.

אילן הררי: מחלקת הרווחה של העיר לוד היא המחלקה הכי עסוקה במדינת ישראל.

אילן הררי: זה מה שאנחנו עשינו.

אילן הררי: אנחנו באנו לעיר, אנחנו הגדרנו חזון של ביטחון וטיפוח, אנחנו הגדרנו חזון גם לעצמנו וכך אנחנו רואים את העיר בעוד עשר שנים קדימה.

אילן הררי: הדבר המרכזי שעשינו הוא שהצלחנו לפתוח את הדלתות לכל משרדי הממשלה.

אילן הררי: אין יום שירושלים לא אצלנו.

אילן הררי: אני אומר לך שהיום, בשעה הזאת, יש אצלנו דיון שמזכיר הממשלה מוביל על העיר העתיקה בלוד.

אילן הררי: לפני שלוש שנים, כאשר אני הרמתי טלפון למשרד בירושלים, לא רצו לבוא ולבקר בלוד.

אילן הררי: לא רצו לבקר בלוד.

אילן הררי: ראש הממשלה, היינו אצלו, משרד ראש הממשלה תקצב אותנו בטיפול נקודתי, משרד התחבורה נתן 100 מיליון שקלים, משרד הבינוי והשיכון נתן פרוייקטים, המשרד לביטחון פנים נתן.

יואל חסון: לאיפה הלך כל הכסף הזה?

אילן הררי: אדוני היושב ראש, אני אציג לך.

אילן הררי: חלק מהכסף הזה קיים, חלק מהכסף הזה בתהליך וחלק מהכסף הזה לא הגיע.

אילן הררי: משרד ראש הממשלה, משרד האוצר, אישר ללוד חמישים תקנים אבל משטרת ישראל עוד לא מגייסת.

אילן הררי: השאלה היא איפה חמישים התקנים האלה.

אילן הררי: הכסף קיים.

אילן הררי: לפני חודש היינו בדיון אצל מפכ"ל המשטרה.

אילן הררי: משרד האוצר ומשרד המשפטים, בהחלטת ממשלה, החליט לבנות את בית המשפט המחוזי בעיר לוד.

אילן הררי: לא היה קל לשכנע את שר האוצר ואת שר המשפטים הקודם שייבנו את זה בלוד.

אילן הררי: זה לא היה ברור.

אילן הררי: היה בג"ץ פתח תקווה, בג"ץ רמלה ועובדה היא שהצלחנו.

אילן הררי: תב"רים.

אילן הררי: הצלחנו להביא לעיר תב"רים בעשרות מיליוני שקלים.

אילן הררי: נכון, לא הצלחנו עדיין בכל הביצוע כי כוח האדם שלנו הוא כזה שאנחנו לא יכולים לקלוט יותר עובדים כי אנחנו בתוכנית הבראה.

אילן הררי: אני לא יכול לבוא מחר ולהביא עוד עשרה מהנדסים ללוד, גם אם יש לי כסף כי אין לי אישור לכך כי אני בתוכנית הבראה.

יואל חסון: אבל אם יש לך כסף, למה לא תיקח מהנדסים?

אילן הררי: כי אני בתוכנית הבראה, כי ההסתדרות לא מאשרת, כי אני חתמתי הסכם הבראה.

אילן הררי: אני פיטרתי 64 עובדים בתוכנית ההבראה בחתימה של משרד הפנים וההסתדרות, ועד מאי שנה הבאה אסור לי לקלוט עובד אחד.

אילן הררי: כדי לקלוט עובד, אני מבקש אישור ממנכ"ל משרד הפנים וזה לא פשוט.

אילן הררי: כלומר, גם אם תשפוך אצלי עכשיו לא מעט אמצעים, הביצוע הוא לאט לאט, אבל אני חושב שגם על זה אנחנו התגברנו.

אילן הררי: אנחנו עשינו לא מעט.

אילן הררי: אני מקבל את ההערות של דוקטור אמרני.

אילן הררי: בשיפור לאזרח, אני רוצה שתדע, שכל העמוד הזה – לא היה בו כלום.

אילן הררי: לא היה בעיר מוקד.

אילן הררי: התקשרו למוקד בלוד, המוקד היה בבני ברק ויום ענה ויום לא ענה.

אילן הררי: לא היה ביטחון.

אילן הררי: לא שהכל מושלם היום, אבל אז לא היה.

יואל חסון: אני רוצה לשאול אותך על זה.

יואל חסון: הנה דוגמה.

יואל חסון: אמרתי שהגיעו אלי מכתבים.

יואל חסון: אני יודע שבגני אביב בלוד נדרשים התושבים לשלם 25 שקלים בחודש אגרת ביטחון.

אילן הררי: נכון.

יואל חסון: 130 אלף שקלים נגבו בחודש.

יואל חסון: הובטחו ניידות סיור, מצלמות אבטחה, סגירת השכונה.

יואל חסון: כל הדברים האלה לא בוצעו.

יואל חסון: איפה הכסף הזה?

יואל חסון: למה הדברים האלה שהובטחו לתושבים לא קוימו ואני רוצה לדעת האם עדיין גובים את הכספים האלה.

אילן הררי: ברשותך, תן לי חמש דקות לסיים את המצגת ואני אוכל לענות על השאלה.

יואל חסון: לא. תענה לי על השאלה הזאת.

יואל חסון: אתה כותב לי אבטחה וסיורי ביטחון במשך 24 שעות.

אילן הררי: אמת.

יואל חסון: אתה יודע בפועל שאתה גובה לטובת ביטחון בגני אביב ואתה לא מקיים את מה שהתחייבת לו.

אילן הררי: לא נכון.

יואל חסון: יש מצלמות?

יואל חסון: יש ניידות סיור?

יואל חסון: יש סגירת שכונה?

אילן הררי: יש.

יואל חסון: תאמר לי איפה הכסף, מי מנהל אותו ואיך זה עובד.

יואל חסון: האם יש תמורה לאגרה שנגבית מהתושבים?

אילן הררי: יש.

אילן הררי: יש התחלה של עשייה.

אילן הררי: אין סיום.

קריאה: זה כבר שלוש וחצי שנים.

אילן הררי: לפני שנתיים גבינו אגרת ביטחון.

אילן הררי: לא הייתה בתקציב עיריית לוד אגורה לביטחון האישי וב-2008 אנחנו בהחלטת מועצה החלטנו לגבות אגרת ביטחון.

יואל חסון: החלטה טובה.

אילן הררי: פנינו למשרד הפנים, פנינו למי שצריך וקיבלנו את האישור על פי עשר אגורות למטר מרובע מכל תושב.

אילן הררי: בגני אביב, מי שנכנס לגור בגני אביב, זאת אותה שכונה מפורסמת, כשהוא שילם על הבית, הוא גם התחייב לשלם על נושא הביטחון.

אילן הררי: כמו שהוא שילם על נושא הניקיון הפנימי של הבניין, הוא גם חויב לשלם את הביטחון הפנימי.

אילן הררי: יש שם מינהלת.

אילן הררי: אותו משפט מפורסם שהיום כנראה יגיע לסיומו.

אילן הררי: כשהגעתי לעיר, ראיתי שאין אגורה לביטחון ואמרתי שלא יעזור כלום, אנחנו נעשה אגרת ביטחון גם מהתושבים.

אילן הררי: אנחנו גם עשינו מדידות בכל העיר, דבר שלא היה.

יואל חסון: בסדר, אבל מה קרה עם זה?

אילן הררי: יש מוקד עירוני שעובד במשך 24 שעות.

יואל חסון: לא עירוני, שם, בשכונה הזאת.

אילן הררי: אתה שואל אותי מה עשיתי עם אגרת הביטחון.

קריאה: גם ברמת אשכול אין.

אילן הררי: אדוני היושב ראש, מאגרת הביטחון הקמנו מוקד בעיריית לוד על פי הקריטריונים של משרד הפנים לגבי מה מותר ומה אסור.

אילן הררי: עשינו התחלה של מצלמות.

אילן הררי: לקחנו חברה במכרז שנותנת לנו שלושה סיורים במשך 24 שעות במשך שבעה ימים, כאשר אחד הסיורים האלה נמצא גם בגני אביב.

אילן הררי: אנחנו כרגע במשרד לביטחון פנים, דרך תוכנית עיר ללא אלימות, הבאנו ב-2010 שישה מיליון שקלים נוספים – אתה יכול לבדוק עם המשרד לביטחון פנים – לטובת זה.

אילן הררי: אנחנו יוצאים ביום חמישי לפרוייקט של מחסומים, אנחנו עושים שלושה מחסומים בעיר כי אנחנו רוצים לבדוק מי נכנס בערב ומי יוצא בבוקר.

אילן הררי: יש לזה אישור ממפכ"ל המשטרה, אצלו הייתי בפגישה.

אילן הררי: אנחנו מרשתים את העיר בעוד חמישים מצלמות ואנחנו התחלנו את הפרוייקט.

אילן הררי: יש לנו בארבע בתי ספר מצלמות בתוך בית הספר.

אילן הררי: בגני אביב בבית ספר מקסים לוי יש מצלמות ויש ניידת אחת.

אילן הררי: אתה שואל אותי אם צריך עוד – כן, צריך עוד.

אילן הררי: הכסף הזה שאנחנו גובים מהתושבים הוא לטובת הפרוייקטים שאנחנו עשינו.

יואל חסון: למה לקח לכם הרבה זמן?

קריאה: שמתם בסך הכל שבע מצלמות בעיר.

אילן הררי: כל הנושא של השיפור לתושב, אני אומר לך ולמי ששומע ששום סעיף מהסעיפים האלה לא היה קם בעיר לוד לפני הגעתנו.

אילן הררי: הקמנו תאגיד מים לעיר לוד, שידרגנו את מערך  פינוי האשפה, אחת לשבוע אני מקיים דלת פתוחה.

אילן הררי: אפרופו מה שנאמר כאן, אנחנו מדברים עם התושבים בטלפון, מבקרים תושבים, מטפלים בבעיות.

אילן הררי: לא פתרנו מאה אחוזים.

אילן הררי: כל יום ראשון, כבר שלוש שנים, משעה 6:00 בבוקר עד 7:00 בערב מקבל שלושים שיחות טלפון מהתושבים.

אילן הררי: לומר לך שפתרתי את הכל?

אילן הררי: לא. אבל לומר לך שיש כאן עשייה?

אילן הררי: כן.

אילן הררי: פעם בשבועיים אנחנו עושים דלת פתוחה.

אילן הררי: אני אומר לך בצניעות שאנחנו מכירים כמעט כל פינה.

אילן הררי: אני לא רוצה לומר כל תושב, אבל כל נושא.

אילן הררי: עשינו כאן פרוייקט של פינוי פסולת בניין.

אילן הררי: העיר לוד הייתה עם פסולת בניין כאשר כל קבלן מהמרכז היה בא ושופך את הפסולת שלו בעיר והולך.

אילן הררי: עם המשרד להגנת הסביבה עשינו פרוייקט ב-4 מיליון שקלים ופינינו את פסולת הבניין.

אילן הררי: תראה את גני אביב.

אילן הררי: כשאני באתי ללוד, בגני אביב היה בור של שלושה בניינים במשך 12 שנים.

אילן הררי: אתה רואה, זה מצד ימין.

אילן הררי: שלושה בניינים שבנו, הפסיקו את הבנייה שלהם אחרי הקומה הראשונה.

אילן הררי: אמרו לי שזה הסמל של גני אביב.

אילן הררי: אמרתי לתושבים שייתנו לי שנה.

אילן הררי: אז לקח לי שנתיים ולפני שבוע סיימנו.

אילן הררי: הלכנו נגדנו לבג"ץ.

אילן הררי: כך נראתה גני העיר עם 21 אלף תושבים ובאמצע בור של עשרה דונם.

אילן הררי: אף אחד לא טיפל בזה במשך 12 שנים אבל אנחנו טיפלנו בנושא הזה.

אילן הררי: אם הייתי אומר לך לפני שלוש שנים שמחירי הדירות בלוד עלו, לא היית מסכים לכך.

אילן הררי: אני אומר לך שמחירי הדירות בלוד עלו יותר מהממוצע במשק כי כמעט בכל המדינה מחירי הדירות עלו.

אילן הררי: זה דה מרקר מלפני חודש, וזה דה מרקר מלפני שבוע: קניתם דירה בלוד, הרווחתם חמישים אחוזים.

אילן הררי: אם הייתי אומר לך את זה לפני שלוש שנים, היית חושב שאנחנו לא מדברים בשפיות.

אילן הררי: תאגיד מים.

אילן הררי: אף אחד לא האמין אבל בלוד יש את תאגיד המים הכי טוב בארץ ואתה יכול לשאול את מי שמתעסק בזה.

אילן הררי: השנה אנחנו הבאנו לתשתיות מים 40 מיליון שקלים דרך תאגיד המים.

אילן הררי: 40 מיליון שקלים לנושא תשתיות.

אילן הררי: אני אומר כאן, והתושבים יודעים, שהעיר הייתה מלאה בביוב וכל יום שישי אנשים לפני בית כנסת הולכים להתקלח וכל הביוב עולה למעלה.

אילן הררי: למדתי משהו חדש כשבאתי ללוד, שביום שישי בערב הכל מוצף, אבל הפלא ופלא, זה נפתר.

אילן הררי: הדברים האלה מטופלים.

אילן הררי: טיפול נקודתי בחינוך.

אילן הררי: תוקצבנו -  על ידי ביקור של שרת החינוך וגם  חבר הכנסת לשעבר יורם מרציאנו עזר לנו – ב-21 מיליון שקלים.

אילן הררי: בעוד שבועיים יש לנו דיון עם שר החינוך הנוכחי לגבי הארכת הנושא הזה.

אילן הררי: אנשים האמינו בנו ונתנו לנו תקציב כי לבד אנחנו לא מסוגלים.

אילן הררי: אני רוצה לומר שיש לנו גם במה להתגאות.

אילן הררי: אנחנו לא מתביישים בעשייה שלנו.

אילן הררי: אנחנו יודעים שיש לנו עוד הרבה עבודה.

אילן הררי: השנה זכינו בפרס חינוך המחוזי.

אילן הררי: לפני שנתיים גם זכינו בפרס חינוך מחוזי.

אילן הררי: השנה העלינו ב-20 אוטובוסים לירושלים את כל תלמידי כיתות ז' של העיר לוד – בנים ובנות – לפרוייקט בר-בת מצווה.

אילן הררי: נסענו עם שלושים תלמידים מצטיינים למצעד החיים.

אילן הררי: אני אומר לך שאם אני הייתי מספר את זה לפני שלוש שנים, אם הייתי אומר שנייצב את הקופה ונעשה כאן פרוייקטים, אף אחד לא היה מאמין.

קריאה: מה זה שייך לדוח?

יואל חסון: אם כל כך טוב, מה כל כך רע?

אילן הררי: לא כל כך טוב.

יואל חסון: אתה נותן לי כאן מצגת באמת מרשימה של חצי הכוס המלאה.

יואל חסון: אני אעזור לך יותר, שני שלשי הכוס המלאה.

יואל חסון: אתה עדיין לא מתייחס לדוח ביקורת מאוד קשה.

אילן הררי: אני מתייחס.

יואל חסון: אני באמת בסבלנות צופה במצגת ומתרשם ושמח.

יואל חסון: הלוואי שזה מה שקורה כי לתושבי לוד זה מה שחשוב, אבל יש כאן דוח שאני רוצה שתתייחס אליו.

אילן הררי: בדוח אומרים שאין שיפור אבל  אני מראה לך את הדברים בהם עשינו שיפור.

יואל חסון: אז אתה לא מקבל את מסקנות הדוח הזה.

אילן הררי: אני לא רב עם הדוח.

אילן הררי: אני קיבלתי דוח, אני התייחסתי אליו מקצועית, כתבתי לך ולמבקר ולמנכ"ל משרד הפנים את הכל.

אילן הררי: אני לא רב עם הדוח.

אילן הררי: קיבלתי דוח ואני לא מתווכח אתו.

אילן הררי: אני לא רב אם סעיף 7 נכון או אם סעיף 8 לא נכון.

אילן הררי: יש לי הרבה מה לומר, אבל זה לא המקום כרגע.

אילן הררי: לקחתי את ה-77 סעיפים ועוד חמש דקות נפרט אותם.

אילן הררי: ישבתי עם המבקר לפני ואחרי אבל אני מראה גם לך מה עשינו בשלוש שנים, וזה דבר שלא תמיד בא לידי ביטוי בביקורת.

אילן הררי: אני אומר לך בצורה אחראית שאם היו עושים את הביקורת הזאת לפני שלוש שנים, לא היו שבעים סעיפים אלא היו 700 סעיפים.

אילן הררי: אנחנו הצלחנו לצמצם.

אילן הררי: ברשותך, עוד משהו.

אילן הררי: אם אומרים שלא הצלחנו להביא כסף לעיר, אבל איך מביאים כסף לעיר?

אילן הררי: מביאים פרוייקט כמו בית משפט, מביאים בנקים, מביאים ארנונה והקופה בסדר.

אילן הררי: כאשר אני בסוף נדרש לאסוף אשפה או לעשות גינון, מאיפה אני אעשה אם לא מהארנונה?

אילן הררי: איך תהיה ארנונה?

אילן הררי: מי ישלם ארנונה?

אילן הררי: מי רץ ללוד?

אילן הררי: כולם הולכים לאייר פורט סיטי.

אילן הררי: אתה יודע שהארנונה אצלי היא פי שלוש גבוהה מאשר באייר פורט סיטי?

אילן הררי: אנחנו הלכנו, הבאנו פרוייקטים, הבאנו בנקים שאף אחד לא היה מאמין שהם יבואו.

אילן הררי: עשינו תאגיד מים.

אילן הררי: השיפור לתושב עלה בעשר רמות בעניין הזה.

אילן הררי: אנחנו בעבודה להקמת מכללה.

אילן הררי: מכללת מורשת יעקב מגיעה ללוד ותוך חמש שנים זה יביא אנשים למקום.

קריאה: אתה סתם מדבר.

אילן הררי: חיזוק הביטחון.

אילן הררי: אלה פרוייקטים שאנחנו עשינו בתחום הביטחון.

אילן הררי: הביטחון הוא בסדר עדיפות.

אילן הררי: השר לביטחון פנים הנוכחי היה אצלנו לפחות שלוש או ארבע פעמים.

אילן הררי: יש כאן נתונים של המשטרה שאתה יכול לראות אותם.

אילן הררי: אלה נתונים של משטרת ישראל.

אילן הררי: תראה את ההבדל בין 2006 ל-2009 כאשר כמעט בכל הפרמטרים אנחנו ירדנו.

אילן הררי: פעם היה מושג כספומטים בלוד, פעם היית הולך, נותן מאה שקלים בקיר, אבל היום אין כספומטים בלוד.

אילן הררי: איך אין?

אילן הררי: אנחנו הלכנו עם המשטרה, אני הלכתי לשר, הלכנו למפכ"ל ושברנו את הכל.

אילן הררי: אין היום.

אילן הררי: פעם היית הולך בלוד, המסוממים ברחובות, אבל זה כמעט נגמר.

אילן הררי: נכון, לא השתלטנו על הכל אבל זה כמעט נגמר.

אילן הררי: אני מראה לך כאן נתונים של משטרת ישראל.

אילן הררי: רבעון א' של 2010, תחנת לוד זכתה כתחנה מצטיינת ב-2009 ונערך טקס עם המפכ"ל ועם השר.

אילן הררי: אנחנו מראים לכם דברים שעשינו.

אילן הררי: תראה מצד ימין, כך נראתה העיר לוד לפני שלוש שנים.

אילן הררי: הכל שבור, הכל מוזנח.

אילן הררי: כך נראו השלטים בעיר.

אילן הררי: גם בנושא הזה עשינו שינוי ושיפרנו את הכל.

אילן הררי: זה חלק מהשיפור לתושב.

אילן הררי: אכיפה של החוקים של הבנייה הבלתי חוקית.

אילן הררי: אנחנו החלטנו שאין בנייה בלתי חוקית חדשה אלא נלחמים בה.

אילן הררי: על כל בנייה בלתי חוקית חדשה, אנחנו נלחמים.

אילן הררי: אנחנו באים עם המשטרה ואנחנו הורסים.

אילן הררי: אנחנו לא חוששים.

אילן הררי: זה לא הדבר הכי נעים בעולם, אבל אנחנו מבצעים את זה.

אילן הררי: לא עשו את זה הרבה מאוד שנים.

אילן הררי: אני רוצה שתראה שאנחנו בשלושה-ארבעה החודשים האחרונים הגענו לעוד 920 משפחות משלוש שכונות ערביות, משפחות שבחיים לא גבו מהן כסף.

אילן הררי: כלומר, אתה שואל אותי איך אני אשפר ואני אומר שאני הולך למגזר הערבי כדי לגבות ממנו כסף, כדי לטפל במגזר הערבי כי הם צריכים לקבל הרבה יותר.

אילן הררי: אנחנו עושים להם כביש חדש, עשינו להם תאורה ויש שם עבודה לעוד מאה שנים, אבל זה דבר שלא התבצע אף פעם.

אילן הררי: משטרת ישראל לא הייתה מוכנה להיכנס לשם.

אילן הררי: זה נותן לי עוד שלושה מיליון שקלים.

אילן הררי: פסיפס לוד.

אילן הררי: בשיתוף עם משרד התיירות עשינו פרוייקט.

אילן הררי: קיבלנו תרומה של 4 מיליון דולר והוצאנו את הפסיפס.

אילן הררי: אדוני היושב ראש, את 2008 ואת 2009 – גם בסיוע של המשרד ושל החשב המלווה – סיימנו מאוזן.

אילן הררי: את 2009 סיימנו בעודף של 4 מיליון שקלים.

אילן הררי: אני אומר לך שגם אנשים שיושבים כאן לא היו מאמינים שאנחנו כעיר לוד נעשה זאת.

אילן הררי: אין בלוד יום אחד שביתה, אין בלוד יום אחד שהעובדים לא מקבלים משכורת.

אילן הררי: קראתי אתמול והיום בעיתונים על הרשויות בהן אין משכורת, אבל זה לא אצלנו.

יואל חסון: אתה לא מתייחס לדוח.

יואל חסון: עד כאן היינו בפרסומות ועכשיו אנחנו עוברים לתוכנית.

יואל חסון: זאת הוועדה לביקורת המדינה.

יואל חסון: בוועדת הפנים אתה יכול לתת דיווח על תפקודה של עיריית לוד, אבל אני מבקש להתייחס לדוח ביקורת פנימי שאגב, גם טוען שחלק מהדברים שאתה אומר הם לא נכונים.

יואל חסון: יכולתי להתחיל לעמת אותך עכשיו סעיף סעיף ודבר דבר, אבל אני לא אעשה את זה ואתה יודע את זה.

יואל חסון: כולל אגב לגבי העודפים, השימוש והשירות לציבור, ועוד הרבה דברים כמו תפקוד של בעלי תפקידים בעירייה, נושא הביטחון וכולי.

יואל חסון: למדנו את הדוח הזה.

יואל חסון: אני עכשיו בשקט, בסבלנות, אני אומר לך שיש לי זמן ואני אקיים את הדיון הזה גם עד שעה 4:00 אם צריך.

יואל חסון: אני מבקש ממך התייחסות עניינית לסעיפים בדוח כי זה מה שמעניין אותי.

יואל חסון: 77 סעיפים, קדימה.

יואל חסון: תגיד מה עשית ומה היה.

מוחמד ברכה: אילן, קח את הדברים של היושב ראש ברצינות.

מוחמד ברכה: למדתי שהוא גם יודע לחקור ולשאול שאלות קשות.

יואל חסון: נכון.

אילן הררי: יש כאן תקציר מנהלים על 77 סעיפים.

אילן הררי: בסעיף הראשון נאמר ש"לא הוכן דוח אבחון מפורט".

אילן הררי: אני כתבתי ופירטתי שהנושא הזה תוקן והעירייה הכינה דוח מפורט שאת חלקו אני מציג לך כאן וחלקו הצגתי גם בעבר.

אילן הררי: תוכניות עבודה, סעיף 2. הנושא הזה מטופל.

יואל חסון: למה לא היו תוכניות עבודה?

יואל חסון: למה הנושא של תוכניות עבודה הוא כך?

יואל חסון: דווקא אתה, אתה איש צבא, אתה פועל על פי תוכניות עבודה.

יואל חסון: יכול להיות שלא הצלחת להטמיע את זה במערכת.

אילן הררי: לא התעסקנו עם זה כל הזמן כי היינו בתקופה כזאת שלא נעים לומר אבל היינו במלחמת הגנה.

אילן הררי: היינו במלחמת קיום לכך שהעסק יתפקד, שהכסף יגיע ושמה שצריך לתפקד בעיר, יתפקד כעיר.

אילן הררי: לא תמיד התפנינו להתעסק באסטרטגיה לעתיד.

אילן הררי: גם אני עם כניסתי לתפקיד ב-2007, לשר הפנים מר רוני בר-און הצגתי תוכנית, הצגתי מצגת והיא קיימת ובה הראיתי לו מה אנחנו עושים, מה אנחנו מתכננים לעשות ואיך.

אילן הררי: הנושא של דוח אבחון, אנחנו תיקנו את העניין.

אילן הררי: נושא של תוכניות עבודה, נכון להיום בשנת 2010 יש לנו תוכנית עבודה.

אילן הררי: היא לא מושלמת.

אילן הררי: כרגע אנחנו מתחילים לגבש תוכניות עבודה לעתיד, אבל בסך הכל יש לנו עבודה על תוכניות עבודה.

אילן הררי: אנשים מכירים את התקציב שלהם, אנשים מכירים את המשימות שלהם.

אילן הררי: נוהלי עבודה.

אילן הררי: נכון, לא היו נוהלי עבודה מסודרים בעיריית לוד.

אילן הררי: כתבנו, ישנם, קיימים ואפשר להראות אותם.

אילן הררי: כתבנו בחצי השנה האחרונה נוהלי עבודה ברורים.

אילן הררי: אני יכול להציג אותם.

אילן הררי: הם קיימים.

אילן הררי: נכון, לא היה אבל בעיריית לוד לא היו עוד הרבה דברים.

אילן הררי: לא היו נהלים כתובים אבל ישבנו וכתבנו.

אילן הררי: ביצע את זה המנכ"ל שלי הקודם עם המנהלים והנושא הזה תוקן.

אילן הררי: העירייה לא עמדה ביעדי תוכנית ההבראה.

אילן הררי: הנושא הזה תוקן.

אילן הררי: העירייה עמדה בתוכנית ההבראה ועובדה,  סיימנו מאוזן, ועובדה, פיטרנו את כל מי שהתחייבנו לפטר, ועובדה, אנחנו מקבלים את המענקים, ועובדה, כך אנחנו מגשרים גם על המענקים, גם על הלוואות משרד הפנים וגם על תוכנית הפיטורים.

אילן הררי: תוכניות אב, סעיף 5. אנחנו בעבודה על תוכניות אב כאשר לחלק מהנושאים יש לנו תוכניות אב.

אילן הררי: יש לנו תוכנית אב לבנייה, יש לנו תוכנית אב לשיקום תשתיות בעיר, יש לנו תוכנית עיר לאשפה, יש לנו תוכנית אב לחינוך.

אילן הררי: לא הכל מושלם.

יואל חסון: מה התבצע?

יואל חסון: תן לי דוגמה של תוכנית אב בנושא השירות לאזרח.

אילן הררי: אין לי תוכנית אב בנושא השירות לאזרח.

אילן הררי: יש לי תוכנית אב לנושא תשתיות, שביחד עם משרד השיכון והבינוי רכשנו דרכם יועץ ועשינו על זה עבודה.

אילן הררי: הצגנו את זה במשרד ראש הממשלה ויש לנו תוכנית אב שחלקה כאן.

אילן הררי: כל הנושא של הבנייה העתידית בעיר לוד, כל הפרוייקטים האלה, זה חלק מתוכנית אב שאנחנו עשינו חמש שנים קדימה עם משרד השיכון והבינוי.

אילן הררי: כרגע אנחנו ביחד עם משרד הפנים עובדים על תוכנית אב נוספת.

אילן הררי: ליקויים שלא תוקנו, סעיף 6. רוב הליקויים של העבר תוקנו.

אילן הררי: גם כאן אני מצביע על כך שמעל 70 אחוזים מההערות שמר חביב העיר, אנחנו תיקנו.

אילן הררי: אני מראה לכם בטבלה מה תוקן ומה טופל.

אילן הררי: 70 אחוזים מההערות -  אמרתי, אנחנו מקבלים את ההערות ולא מתווכחים עם סעיף א' או עם סעיף ב' – טיפלנו בהם.

אילן הררי: אי טיפול במגזר הערבי.

אילן הררי: הראיתי לך כאן שאנחנו עושים אכיפה על הנושא של הבנייה הבלתי חוקית החדשה.

אילן הררי: אנחנו כיבדנו את הערת המבקר ולמדנו מהעניין.

אילן הררי: התחלנו לעשות גבייה של מסים מהמגזר הערבי, גם כתוצאה מההערה הזאת.

אילן הררי: בשלושת החודשים האחרונים אנחנו פועלים עם משטרת ישראל.

אילן הררי: דרך אגב, אנחנו משלמים למשטרה על הנושא הזה.

אילן הררי: כלומר, המצגת שאמרתי היא לא מצגת שלא קשורה אלא היא קשורה לעיר לוד היום.

אילן הררי: קיבלנו את ההערה ואנחנו עושים את זה.

אילן הררי: לצערי, החברה שעשתה אצלנו את האכיפה, ללא משטרה לא הייתה מוכנה להיכנס.

אילן הררי: המשטרה ללא תשלום לא הייתה מוכנה להיכנס לשכונות הערביות.

אילן הררי: אנחנו משלמים אלפי שקלים למשטרת ישראל כדי שיעשו את הפעולה.

קריאה: עשרת אלפי שקלים.

עפו אגבאריה: לא שמענו מה הייתה ההשקעה באוכלוסייה הערבית או בשכונות הערביות.

עפו אגבאריה: למשל, ברמת אשכול, אני לא רואה מה עשיתם שם.

אורי אריאל: רמת אשכול היא שכונה ערבית?

עפו אגבאריה: זאת שכונה מעורבת.

עפו אגבאריה: מאוד מעורבת.

עפו אגבאריה: מה עשית שם?

עפו אגבאריה: אני רואה שרק הרסת בתים ודברים כאלה וגבית מסים.

עפו אגבאריה: מה נתת במקום?

אילן הררי: בנינו ובונים  ורק בשנת הלימודים האחרונה, תש"ע, פתחנו שני בתי ספר חדשים למגזר הערבי.

אילן הררי: בתשע"א אנחנו משדרגים את בית ספר התיכון הערבי החדש.

אילן הררי: אנחנו עכשיו בשלבים.

עפו אגבאריה: אתה מכיר את המתנ"ס שם, בשכונה?

עפו אגבאריה: המתנ"ס השרוף.

עפו אגבאריה: הוא קיבל תקציב, נכון?

עפו אגבאריה: למה התקציב לא הגיע אליו?

עפו אגבאריה: יש על זה מכרז, למה זה לא בוצע?

אילן הררי: אנחנו כרגע ביציאה למכרז על המתנ"ס הזה.

עפו אגבאריה: אבל המכרז כבר היה.

אילן הררי: המכרז עוד לא היה.

עפו אגבאריה: מישהו היה צריך להתחיל באופן רשמי.

עפו אגבאריה: איפה הכסף?

עפו אגבאריה: למה הוא לא הגיע?

אילן הררי: אם אתה רוצה, אני אמשיך בסעיפים.

אילן הררי: סעיף 9, השיפור של התחומים.

עפו אגבאריה: לא ענית לי.

אילן הררי: אני מראה לך כאן שילוט רחובות, פינוי אשפה, הקמת מוקד עירוני וכולי.

אילן הררי: שיפור המבנה הארגוני.

אילן הררי: נכון, הערה נכונה.

אילן הררי: הנושא הזה בטיפול.

אילן הררי: בחלק מהדברים הצלחנו, בחלק מהדברים פחות, אבל אנחנו קצת במגבלה בגלל קליטת מנהלים ועובדים חדשים.

אילן הררי: בחלק מהדברים הצלחנו יותר והנושא הזה מטופל והוא לתשומת לבנו.

אילן הררי: היחסים הבין אישיים.

אילן הררי: כתוב כאן שהם רעים אבל אני לא מקבל את זה.

אילן הררי: הנושא הזה תוקן.

אילן הררי: אני חושב שהיחסים האישיים והבין אישיים בין העובדים למנהלים בעיריית לוד הם תקינים.

אילן הררי: שמירת סודיות.

אילן הררי: לא פעם היו לנו בעיות אבל הנושא הזה מטופל.

אילן הררי: הנחינו.

אילן הררי: מדי פעם עובדים מדליפים או עובדים כותבים פקסים, אבל היום בעידן הזה של אינטרנט ו-SMS זה קורה.

אילן הררי: אנחנו לדוגמה לא ויתרנו בנושא המשמעת ולפני חצי שנה לקחנו חברה ועשינו מעקב אחרי עובדים.

אילן הררי: אני אומר לך בצניעות שזה לא קרה הרבה זמן בעיריית לוד.

אילן הררי: זה לא נעים.

אילן הררי: גם כשאני חתמתי על זה, זה לא דבר הכי נעים שעשיתי בחיי אבל עשינו את זה.

אילן הררי: כתוצאה מכך מצאנו מספר עובדים שלא עובדים כפי שצריך, שלא מחתימים כרטיס כמו שצריך, והיינו אתם בהשעיה של מעל 80 ימים עם תובענה לבית משפט, והנושא הזה טופל.

אילן הררי: אני אומר לך בצניעות שזה לא קרה בעיר לוד הרבה מאוד שנים שמעיריית לוד שכרו חברה שתעקוב ושתבדוק את העובדים.

אילן הררי: כל הנושא של התאמות וחשבונות מול איגוד ערים לביוב.

אילן הררי: הנושא הזה מטופל.

אילן הררי: נמצאו אי התאמות, סעיף 15 - הנושא הזה תוקן.

אילן הררי: עיקולי כספים שלא שויכו לגוף – הנושא הזה מטופל.

אילן הררי: אני עוד מעט אתן לגזבר לדבר ותשמע את דבריו.

אילן הררי: התקציב הבלתי רגיל, סעיף 18 וסעיף 19 – תוקן.

אילן הררי: יש לנו סך של תב"רים.

אילן הררי: בשנה שעברה 37 מיליון שקלים.

אילן הררי: אלה תב"רים שהבאנו דרך משרד הפנים לטובת פעילות כאשר את חלקם המרבי רואים בעיר.

אילן הררי: רואים בעיר יותר כבישים, רואים בעיר יותר מדרכות, רואים בעיר יותר בתי ספר.

אילן הררי: בתשע"א אנחנו פותחים שלושה בתי ספר חדשים בעיר לוד, שניים בגני אביב, בתי ספר חדשים שלא היו קודם לכן, ואחד, בית ספר רימון, לחינוך מיוחד.

אילן הררי: זה הכל תב"רים של עשרות מיליוני שקלים.

אילן הררי: אי נקיטת הליכים לגביית חוב ארנונה.

אילן הררי: הנושא הזה מטופל.

אילן הררי: יחידות במגזר הערבי, הראיתי.

אילן הררי: יש 3,000 יחידות דיור בשלוש שכונות, פרדס ניר, רכבת, ס"ח ואנחנו נכנסנו בחצי השנה האחרונה כדי לגבות וזה לא פשוט.

אילן הררי: אנחנו קלטנו פקח אחד וביום הראשון של העבודה שלו הוא קיבל מכות.

אילן הררי: הרכבים של המשטרה שהולכים לגבות כסף, זורקים עליהם אבנים.

אילן הררי: העסק הזה מורכב ולא פשוט.

אילן הררי: מיפוי חובות, סעיף 23 – טיפלנו בנושא הזה.

יואל חסון: מה זה טיפלנו?

יואל חסון: מדי פעם אני אתפוס לגבי ה-טיפלנו.

אילן הררי: ציון, תסביר בבקשה.

אילן הררי: אני אתן לגזבר להסביר.

ציון הדר: הטענה הייתה שאין מיפוי של מערך החובות והגבייה.

ציון הדר: התשובה היא שיש מיפוי.

יואל חסון: אז לא טיפלנו אלא יש.

יואל חסון: אתה מתווכח עם הסעיף.

ציון הדר: לא, אני לא מתווכח עם הסעיף.

ציון הדר: הליקוי היה שאין מיפוי והתשובה היא שיש מיפוי.

ציון הדר: החובות מסומנים, מי לחוב מסופק, מי לחוב אבוד ומי לחוב למחיקה.

ציון הדר: זה תהליך שצריך לעבור אותו במסגרת הנהלים של משרד הפנים ואנחנו עושים זאת.

יואל חסון: אבל מה עשיתם עד עכשיו?

יואל חסון: אני משתגע מהעניין הזה.

יואל חסון: אם היית אומר לי שאלה ממצאים שהיו בתחילת התפקוד של הוועדה הקרואה, והם היו, הייתי אומר בסדר, יכול להיות שהם גם היום, אז על אחת כמה וכמה הם היו אז, הייתי מצפה שאחרי שנתיים-שלוש הם יתוקנו.

יואל חסון: זה מה שמפריע לי.

יואל חסון: אני אומר את זה ואני אומר את זה גם לכם.

יואל חסון: אני חושב שאילן הררי הוא אדם מצוין, שלא יהיה לכם בכלל ספק בעניין הזה.

יואל חסון: אני חושב שיש לך מוטיבציות ורצון.

יואל חסון: אני רק שואל, כמי שבסוף נושא באחריות, אני יכול לרדת לרזולוציות והרי מוזכרים בדוח הזה גם אנשים אחרים ולא רק אתה, ואפילו יותר ממך לצורך העניין, אבל אתה נושא באחריות ואני צריך לבוא אליך ולא לאף אחד אחר.

יואל חסון: אני שואל מה נעשה בשנתיים הראשונות כדי שיהיה למשל מיפוי של חובות.

יואל חסון: הרי אחד הדברים הראשונים זה לנסות לגבות חובות כדי שיהיה כסף במערכת, ואז מגיעה ביקורת חיצונית שטוענת שבכלל לא היה קיים מיפוי של חובות או שלא התייחסו לזה.

יואל חסון: הוא אומר שכן, אבל כנראה זה לא היה כמו שהיה צריך להיות ולכן זה לא היה מועלה בדוח בכלל.

יואל חסון: אם אין גבייה בחובות ואין גבייה בדברים אחרים, מישהו צריך להסביר את הדבר הזה לוועדה לביקורת המדינה.

ציון הדר: היושב ראש, יש הגבייה ויש הליכי גבייה.

יואל חסון: אין גבייה.

יואל חסון: אתה לא יכול לומר לי שיש גבייה.

יואל חסון: אין גבייה מלאה בלוד.

ציון הדר: ודאי שאין גבייה מלאה.

ציון הדר: לפעמים יש חובות אבודים, ואז אי אפשר לגבות אותם.

יואל חסון: מי קבע שאלה חובות אבודים?

ציון הדר: יש קריטריונים.

ציון הדר: אם מישהו פשט רגל למשל.

יואל חסון: זאת הטענה.

יואל חסון: הטענה היא שבעניין הזה אין דברים ברורים.

ציון הדר: אני מודיע לך שיש.

יואל חסון: טוב, אתה מודיע לי שיש.

יואל חסון: בסדר.

יואל חסון: תכף נשמע אם יש או אין.

ציון הדר: אם תושב מבוגר בן 90 שחייב מקדמת דנא 200 אלף שקלים ואי אפשר לגבות את החוק הזה, מה אפשר לעשות?

ציון הדר: אפשר לשלוח אליו מעקלים לקחת לו את קצבת הזקנה שהוא מקבל.

ציון הדר: זה סוג של טיפול?

ציון הדר: צריך גם לראות את הדברים בפרופורציות.

יואל חסון: השאלה איך בוצע, מי קובע, קריטריונים.

ציון הדר: אפשר לתת דיווח לגבי כל חוב.

יואל חסון: אתה למעשה אומר לוועדה לביקורת המדינה עכשיו שאתה בטוח לחלוטין שכל התהליך של גבייה, איזה חוב אבוד, איזה חוב לא אבוד, מה לגבות ומה לא לגבות, אלה היו תהליכים תקינים לחלוטין עם קריטריונים ברורים.

ציון הדר: אני אומר שהתהליכים נעשו.

יואל חסון: עם קריטריונים ברורים?

יואל חסון: :

ציון הדר: כן.

יואל חסון: אתה אומר את זה בצורה ברורה.

ציון הדר: כן.

חביב אבו חדרה: אני יכול להסביר מה הכוונה למיפוי?

יואל חסון: כן, תסביר.

חביב אבו חדרה: הכוונה שאתה לוקח את כל החובות ואתה מסדר אותם לפי קטגוריות של סוג טיפול.

חביב אבו חדרה: למשל, חלק אתה עושה לו עיקול בנק ואתה גובה ממנו, חלק אתה עושה לו עיקול משכורת, חלק אתה צריך לעשות לו עיקול בפועל וללכת אליו הביתה, חלק זה באמת חובות אבודים וחבל על כל השקעה בטיפול בחוב הזה, חלק הם חובות מסופקים.

חביב אבו חדרה: החלוקה הזאת לקטגוריות של כל אחד ואחד על מנת לבנות תוכנית עבודה בגבייה, הדבר הזה לא נעשה.

חביב אבו חדרה: אני ישבתי עם מנהל מחלקת גבייה כמה פעמים והדבר הזה לא היה.

חביב אבו חדרה: הקטע של חובות אבודים, לפי הנוהל, באמת זה נעשה וקיים, חלק מהחובות הם באמת חובות אבודים ונעשה לגביהם הטיפול של מחיקת חובות ואכן ה היה, אבל לגבי יתר החובות, היו שם כ-400 מיליון שקלים פיגורים, היה צריך לעשות לגביהם חלוקה לקטגוריות על מנת שחברת הגבייה והעירייה ידעו בדיוק איך לטפל.

יואל חסון: זה לא היה קיים.

חביב אבו חדרה: זה לא היה קיים ואני לא חושב שזה קיים היום.

יואל חסון: אילן, 400 מיליון שקלים פוטנציאל גבייה לעיר שלך ושנתיים אחרי שאתה מכהן בתפקידך, לא קיבלתם.

יואל חסון: מה נתתם לחברת הגבייה לגבות?

יואל חסון: על פי איזה קריטריונים?

יואל חסון: על פי איזה סדר עדיפות?

עפו אגבאריה: התפקוד שלו הוא כבר שלוש וחצי שנים.

יואל חסון: כן.

יואל חסון: אני מתייחס לדוח.

יואל חסון: מה נתתם לחברת הגבייה?

יואל חסון: 400 מיליון שקלים הייתה אפשרות לגבות ואתם לא יודעים לסדר אותם לפי סדרי עדיפויות ולא קיימת טבלה מינימלית.

ציון הדר: חברת הגבייה גובה גם את החוב השוטף וגם את חובות העבר.

ציון הדר: אנחנו יצאנו למכרז נפרד לגביית חובות העבר.

יואל חסון: מתי?

ציון הדר: לפני שנה וחצי-שנתיים.

יואל חסון: עם מה הם עובדים?

ציון הדר: לצערי הרב לא היו חברות שיכלו להתמודד עם החובות האלה ולא הסכימו להשתתף במכרז.

ציון הדר: בסוף הגיעה אלינו חברה אחת בלבד שההתמחות שלה היא לא גביית חובות אלא זאת חברה לאוטומציה שההתמחות שלה היא מחשוב ולא גביית חובות.

ציון הדר: בסופו של דבר הגענו להסכמה עם חברת הגבייה שתבצע את הגבייה הזאת.

יואל חסון: עם חברת מחשוב או עם חברת הגבייה?

ציון הדר: לא, יש לנו חברת גבייה.

יואל חסון: זאת שעושה את השוטף, שהיא תעשה את העבר.

ציון הדר: זה חלק מהמנדט שלה במכרז.

יואל חסון: אבל איזו טבלה היא קיבלה?

יואל חסון: אומר לך כאן הבודק – מה שנקרא שאורח לרגע, רואה כל פגע – שיש לכם 400 מיליון שקלים ולא סידרתם אותם וקבעתם מי אפשר, מי לא אפשר, איך עושים וכולי.

ציון הדר: ראשית, הוא אמר שנעשה מיפוי של חובות אבודים וזה חלק מ-400 מיליון השקלים.

יואל חסון: אבודים, הכי קל לעשות אבודים.

יואל חסון: לומר שזה אבוד ולא נגבה.

עפו אגבאריה: 400 מיליון השקלים לא כוללים את החובות האבודים.

ציון הדר: זה חלק מהחובות, אותם חובות אבודים.

ציון הדר: פוטנציאל הגבייה הוא לא 400 מיליון אלא הוא בין 70 ל-100 מיליון שקלים ועל זה יש עורכי דין שמועסקים על ידי העירייה, ולא אחד ולא שניים ולא שלושה, והם עוסקים יום יום בגבייה.

ציון הדר: זה לא קל לגבות את החובות האלה.

יואל חסון: אני עכשיו שואל אותך שאלה אחרת.

יואל חסון: האם היום בסיטואציה שקיימת היום, אם אני עכשיו מבקש ממך, אני אגיע מחר ואבקש ממך ללחוץ על הכפתור, האם  יצא פלט מחשב שייתן טבלה מסודרת של כל חובות התושבים לעיריית לוד?

יואל חסון: כולל מה שנקרא סיכויי גבייה, בטבלה של סיכויי גבייה.

ציון הדר: את זה אני לא יודע לומר לך.

יואל חסון: על זה אתה מדבר, נכון?

יואל חסון: זה מה שצריך.

יואל חסון: אני לא מבין, זה מה שצריך.

יואל חסון: אני גם אומר למשרד הפנים, לדוקטור אמרני.

יואל חסון: תראו כמה כסף אתם שופכים פנימה למערכת.

יואל חסון: אולי יש בכלל ויכוח כמה זה בא לידי ביטוי וכמה זה מורגש בשטח, אבל בוודאי כוונות טובות יש.

יואל חסון: יש פוטנציאל אם לא של 400 מיליון שקלים, של 70 מיליון שקלים.

יואל חסון: אין אפילו טבלה שבאה ואומרת סיכויי גבייה?

יואל חסון: את מה לתקוף קודם?

יואל חסון: איפה אני לא יכול לדעת עכשיו לדוגמה שבכלל שיקולי הגבייה הם שיקולים אישיים  ושיקולים אינטרסנטיים?

יואל חסון: את זה אני כן אגבה ואת זה אני לא אגבה.

יואל חסון: זה משרד הפנים.

יואל חסון: בדבר הזה, זה המינימום הראשון לבקש כי אחר כך יכולים לבוא אין ספור אנשים ולומר שאין כאן צדק.

יואל חסון: אי אפשר גם להשיג כאן צדק כי יאמרו שממנו גובים יותר, ממנו לא נגבה כי הוא חבר של, כי הוא דוד של, כי הוא סבא של.

יואל חסון: אני סתם אומר.

יואל חסון: אני לא יודע.

יואל חסון: אני מעריך.

יואל חסון: אני חי בישראל.

יואל חסון: אני אומר שהדבר המרכזי – אני מצטער לומר – שהיה צריך כאן לעשות כדי להזרים כספים למערכת זה ראשית לבוא ולהוכיח שבאמת גובים כאן כספים, ושנית, שזה גם שקוף ויודעים.

עפו אגבאריה: איך ממומנת חברת הגבייה?

עפו אגבאריה: האם העירייה חייבת לחברת הגבייה?

חביב אבו חדרה: הם חייבים 9 מיליון שקלים.

עפו אגבאריה: העירייה חייבת תשעה מיליון שקלים לחברת הגבייה.

חביב אבו חדרה: נכון.

יואל חסון: אולי עדיף לא לגבות.

עפו אגבאריה: איך זה?

עפו אגבאריה: מה היא גובה?

ציון הדר: הם גובים 130 מיליון שקלים בשנה.

ציון הדר: חברים, בואו נכניס את הדברים לפרופורציות.

יואל חסון: מאה אחוזים.

יואל חסון: יפה.

יואל חסון: דוקטור אמרני, אתה בטח הטלת את אחת המשימות המרכזיות על היושב ראש והיא להכניס יותר כסף למערכת בדמות של גביית ארנונה.

יואל חסון: אני רוצה לדעת למה אתם לא דרשתם את הדבר הזה.

שוקי אמרני: הדברים האלה נכונים.

שוקי אמרני: זאת אומרת, כאשר אילן נכנס לתפקיד ומונה על ידי שר הפנים הקודם, זומן אלי לפגישה וקיבל הנחיות חד משמעיות, כולל בכתובים וכולל במסמכים שקיבל, להעמיק את הגבייה ולבצע את הפעולות האלה.

שוקי אמרני: זה אחד הנושאים שנדון בעשרות רבות של פגישות שמתקיימות וכולן מתועדות בסיכומי פגישות, כאשר ההנחיות שניתנו הן באמת להעמיק את הגבייה ולעשות את הפעולות האלה.

שוקי אמרני: אני חייב לומר שמשרד הפנים לא מסוגל לנהל ברזולוציות כאלה את המערכות האלה, גם כאשר יש ועדה ממונה.

שוקי אמרני: צריך להבין שגם כאשר יש ועדה ממונה, אנחנו צריכים לתת למערכת לתפקד.

שוקי אמרני: הדגשתי גם בדיון הקודם שההיקפים, היקפי הפעילות, הם גדולים מאוד.

שוקי אמרני: אני יכול לומר שוב, ובצורה הכי אחראית שיכולה להיות, שאם לפני כינונה של הוועדה הממונה גם בהיקפי הגירעונות, שהמערכת לא ידעה בדיוק לאן הולך הכסף ומה קורה אתו, הגענו למצב שיש כאן דוח – עם כל הכבוד לדוח הזה ואני לא אעיר את ההערות שלי לגבי הדוח, אבל אבו חדרה שמע את ההערות שלי לגבי הדוח הזה – אני חושב שאם היום הגענו למצב שמדברים על מיפוי ומדברים על חובות אבודים, ואם יש נוהל כזה או אין נוהל כזה שהוא חשוב, ואם יש תוכנית אסטרטגית וכולי, כל הדברים האלה חשובים, אבל צריך להבין, כפי שנאמר כאן, שהיינו בסיטואציות שלא היו תשלומי משכורת לעובדים, היו הפסקות חשמל, היו הפסקות מים בעיר לוד והתושבים גם לא יכלו לטפל בזקנים ובחולים.

שוקי אמרני: זאת המציאות שקיבלנו כאשר נבחרי הציבור המהוללים שם ניהלו את העסק.

יואל חסון: אבל שלוש שנים אתם מנהלים את זה.

יואל חסון: אני מקבל את זה שקיבלתם עיר קורסת אבל מה קרה בשנתיים-שלוש האחרונות?

שוקי אמרני: אין צל של ספק – ואני מקבל את הטענה – שועדה ממונה צריכה להתנהל ברמות רמות יותר מבחינת התקינות ועמידה.

שוקי אמרני: כמי שהקים את אגף הביקורת במשרד הפנים, אני מכיר את המערכות האלה מכל הרשויות המקומיות.

שוקי אמרני: דוחות ביקורת של משרד הפנים ושל מבקר המדינה מצביעים על ליקויים כאלה ואחרים שישנם.

שוקי אמרני: הליקויים האלה הם ליקויים ברי תיקון, הליקויים האלה ניתנים לעשות ואני חושב שאמרתי בפה מלא, ואילן שמע אותי עשרות פעמים, אני לא מרוצה כממונה על המחוז, כמשרד הפנים, מחלק מהתנהלות  הוועדה הממונה בתחומים מסוימים.

שוקי אמרני: באותה נשימה אני צריך להיות הגון ולא יכול להתעלם ממה שהם קיבלו ולאן הגיעו.

שוקי אמרני: אני מדגיש עוד פעם שאם היום אני נמצא במצב – והתושבים צודקים והזעקה שלהם נכונה – שאני יכול לדבר על בעיות כאלה ואחרות, זה חלק מההצלחה של הוועדה הממונה במובן הזה שאפשר לדבר על סוג כזה של נהלים ותוכניות עבודה ולא על בעיות מסוג אחר שהיו קודם לכן.

שוקי אמרני: דרך אגב, אני חושב שהיום ניתן פסק דין לגבי ראש העיר הקודם וכולם שמעו את הדברים.

שוקי אמרני: לכן, זאת המציאות.

שוקי אמרני: אני מקבל את העובדה ואני מתכוון להמשיך ולדאוג לכך שהליקויים האלה יתוקנו בתקופה הזאת.

יואל חסון: אנחנו נעשה הפסקה בדיון על הסעיפים כי יש דרך יותר הגיונית אך לעבור ולוודא שהדברים בוצעו.

יואל חסון: עורך דין אבו חדרה, אני רוצה לתת לך להתייחס בכללית וגם ספציפית לעבודת הביקורת שעשית.

חביב אבו חדרה: לנקודה האחרונה שהועלתה.

חביב אבו חדרה: למען ההגינות אני חייב לציין שבשנתיים האחרונות הגבייה השוטפת של החובות היא מצוינת והיא מעל 80 אחוזים שזאת רמה מצוינת בשוטף.

חביב אבו חדרה: בחודש יוני שנה שעברה מוניתי לערוך את הדוח הזה.

חביב אבו חדרה: אני הגשתי את הדוח הזה למנהל אגף ביקורת בחודש ספטמבר והדוח הזה עבר כמה דיונים.

יואל חסון: הסבירו לך למה נחוץ הדוח הזה?

יואל חסון: בטח אמרו לך מה יהיה המנדט שלך, אבל הסבירו לך למה זה חשוב ולמה הם החליטו לעשות את זה?

חביב אבו חדרה: כן.

חביב אבו חדרה: היו הרבה תלונות של תושבים שהצטברו במשרד הפנים.

יואל חסון: זאת נקודה חשובה ולא סתם שאלתי את השאלה.

יואל חסון: נמצאים כאן תושבים רבים ורציתי להראות שעושים משהו עם תלונות של תושבים, גם אם לפעמים ה לוקח זמן.

יואל חסון: זה צעד חיובי שאני רוצה לומר אותו כצעד חיובי של משרד הפנים שקיבל כנראה מסה גדולה של תלונות והערות וקיבל החלטה לעשות ביקורת על עצמו במובן מסוים כי הוא זה שמנהל את העיר.

יואל חסון: לכן  זוהי הערה חיובית למשרד שנענה להערות התושבים וקיים כאן ביקורת.

יואל חסון: את זה צריך לומר.

חביב אבו חדרה: אני הגשתי את הדוח בחודש ספטמבר.

חביב אבו חדרה: התקיימו כמה דיונים במחוז עם דוקטור שוקי אמרני והיו דיונים עם המנכ"ל, מר דני רייף.

חביב אבו חדרה: הדוח הזה, אחרי כל הדיונים, הועבר לתגובת הרשות בחודש דצמבר 2009 ואחרי חודש קיבלתי את התגובות.

חביב אבו חדרה: התגובות נכללו בדוח כלשונן ואני לא שיניתי פסיק אחד בהן.

חביב אבו חדרה: בדוח התייחסתי לכל תגובה ותגובה, לכל טענה וטענה שהועלתה בתגובה.

חביב אבו חדרה: לגבי העיר לוד.

חביב אבו חדרה: כפי שאמר ראש הוועדה, המצב של העיר – גם מהדוחות, ובעיקר מדוחות הביקורת שהיו לפני כן – הוא מצב קטסטרופלי לגמרי.

חביב אבו חדרה: אף אחד לא התייחס לכל דוחות הביקורת.

חביב אבו חדרה: עם כל הליקויים שנמצאים כאן – וציינתי זאת בהקדמה – ראש העיר עשה עבודה טובה בחלק מהעניינים.

שוקי אמרני: יושב ראש הוועדה הממונה.

שוקי אמרני: לא ראש העיר.

חביב אבו חדרה: יושב ראש הוועדה הממונה.

חביב אבו חדרה: הליקויים שהועלו בדוח הזה באמת מצריכים טיפול, מצריכים קודם כל התלכדות של כל גופי העירייה וצריך לתקן אותם.

חביב אבו חדרה: יש ויכוח ביני לבינם.

חביב אבו חדרה: ראש הוועדה אמר שאין יחסים עכורים בתוך העירייה ואני אומר שכן.

חביב אבו חדרה: התחלפו כמה מנכ"לים, התחלפו הרבה מאוד בעלי תפקידים בצורה מאוד חריגה, עשרות וזה מראה על מצב לא תקין.

חביב אבו חדרה: באמת צריך להתלכד ולתקן את המצב.

חביב אבו חדרה: צריך לפעול ביד אחת כדי לתקן את הליקויים שהם מאוד חמורים.

חביב אבו חדרה: תיקון הליקויים יביא רק לתועלת של תושבי לוד והעיר לוד.

חביב אבו חדרה: אני מקווה שהם יעשו את זה.

יואל חסון: אני רוצה לשאול אותך שאלה.

יואל חסון: הליקויים שגילית, אתה יכול להגדיר   באחוזים כמה מהם הם ליקויים שקרו בשנתיים-שלוש האחרונות וכמה מהם הם ליקויים מתקופות קודמות.

חביב אבו חדרה: כן.

חביב אבו חדרה: אני אתייחס.

חביב אבו חדרה: כל הליקויים במחלקת הנדסה מתבססים על ביקורת שעשה האגף לביקורת בשנת 2006-2007 והליקויים האלה לא תוקנו עד 2009.

חביב אבו חדרה: התחילו בתיקונם ב-2009 אבל חלק מהליקויים לא תוקן עד היום.

חביב אבו חדרה: בכלל, הדוח של האגף לביקורת הוגש ב-2006 והתגובה של הרשות, התגובה של מחלקת הנדסה, הייתה ב-2009.

חביב אבו חדרה: אני התייחסתי לנקודות העיקריות שהיו לפני קום הוועדה שהן מחלקת הנדסה, הוועדה, כל הבנייה הבלתי חוקית.

חביב אבו חדרה: שנית, החוזה עם חברת הגבייה היה לפני כניסת ראש הוועדה לתפקידו, ושלישית, לנושא השכונות הערביות שהיה קיים כל הזמן.

חביב אבו חדרה: עם זה הלכתי קדימה.

חביב אבו חדרה: לקחתי את הנושאים האלה והלכתי לתקופה של הוועדה וראיתי אם הוועדה התייחסה לזה, אם הוועדה תיקנה את הדברים האלה וכמובן את תפקוד הוועדה בתקופה הזאת.

חביב אבו חדרה: זה היה עיקר העבודה.

חביב אבו חדרה: לקחתי בחשבון את כל דוחות הביקורת שהיו.

חביב אבו חדרה: הייתה כאן טענה של גורמים כאילו לקחתי דוחות ביקורת והעתקתי אותם.

חביב אבו חדרה: בוודאי, אני לא צריך לעשות ביקורת שנעשתה, הרי נעשתה ביקורת, אני צריך לבדוק אם היא תוקנה.

חביב אבו חדרה: במרבית המקרים הביקורת לא תוקנה ואני שמח מאוד עכשיו אם ראש הוועדה אומר שהוא התחיל בטיפול הליקויים.

חביב אבו חדרה: אני מאוד שמח על כך.

חביב אבו חדרה: משמח אותי שהדוח שלי הביא תועלת לעירייה ומתחילים לתקן את הליקויים.

יואל חסון: שיתפו אתך פעולה מהרגע הראשון?

חביב אבו חדרה: שיתוף פעולה מלא מכל הגורמים בעירייה.

חביב אבו חדרה: את זה אני חייב לציין.

יואל חסון: הערה חשובה.

יואל חסון: אני רוצה לתת את רשות הדיבור לחברי הכנסת.

יואל חסון: הראשון, חבר הכנסת אורי אריאל ואחר כך חברת הכנסת מרינה סולודקין.

אורי אריאל: היושב ראש, ראשית, צריך לציין שחל שיפור.

יואל חסון: אני יוצא לשתי דקות.

אורי אריאל: אני רוצה לציין שחל שיפור כפי שנאמר על ידי כל הדוברים ועל ידי המבקר.

אורי אריאל: זה ראוי לציון וצריך להזכיר את זה.

אורי אריאל: באופן טבעי הדברים מתמקדים בליקויים.

אורי אריאל: מסתכלים על מה שטוב ומנסים לשפר את מה שנשאר.

אורי אריאל: מה שאני מכיר מלוד - זה חלקי אבל אני מכיר קצת כי הייתי שם כמה פעמים ופעם אחרונה ביום ראשון האחרון - הייתי אומר בלשון המעטה שזה מעורר דאגה מסוימת.

אורי אריאל: אם באים לשכונת רמת אשכול – נאמר שהיא שכונה מעורבת -  אנשים מפחדים לצאת מהבית בשעות החשכה וזה דבר שהוא מעבר לבעיות ששמענו כאן עכשיו.

אורי אריאל: הם מפחדים לצאת, וזאת לא הגזמה כי בדקתי את זה וזה לא אחד או שניים מהתושבים.

אורי אריאל: בבלוק הזה יש בעיה עם איזה שכן שהוא משתולל, אבל אתה שומע שזה על אזור שלם.

אורי אריאל: שמעתי מגזבר העירייה שיש תוכניות איך לשפר את זה, אבל כמו ששאל היושב ראש, בכל זאת אנחנו מדברים אחרי שלוש שנים ולא אחרי שלושה חודשים, אז בוודאי כל ראש מועצה היה מבקש שייתנו לו הזדמנות.

אורי אריאל: אני רוצה לציין שבדוח ובהסברים של ראש הוועדה הממונה יש התקדמות משמעותית, וכל אחד יראה אותה איך שהוא רוצה, האם זה ב-50 אחוזים או ב-70 אחוזים.

אורי אריאל: זה כמובן תודות למשרד הפנים שמנחה ומדריך כאשר צריך והיכן שצריך.

אורי אריאל: אני מסכם את דבריי ואומר שאני חושב שההערות שנשארו – אמרתם 77 במספר – חלק גדול טופל ומטופל.

אורי אריאל: הוא לא נגמר, אבל יש בו טיפול והוא לא בפח כמו שהסביר אמרני שיצא לי לעבוד גם תחת הדרכתו.

אורי אריאל: זה לא כמו המועצה הקודמת שראש העיר לא ראה את הדוחות בכלל אלא כאן יש תיקון.

אורי אריאל: בסדרי גודל של עשרות ליקויים נגיד, השאלה כמובן במה עוסקים הליקויים.

אורי אריאל: לא סופרים כמה ליקויים יש אלא איזה סוג ליקויים הם.

אורי אריאל: אני רוצה להמליץ ליושב ראש הוועדה לציין את ההתקדמות שחלה בעיר על ידי הוועדה הממונה וכל העוסקים במלאכה – הרבה משרדי ממשלה עוזרים וזה בא מכיוונים שונים – ולקרוא לוועדה הממונה לפעול במשנה מרץ, כי הם פועלים, לתקן ולטפל בליקויים הקיימים, ולקרוא לשר הפנים ולעוסקים במלאכה להיערך לבחירות בעיר בפברואר 2011, אז נדמה לי זה המועד שהוועדה הקרואה מסיימת את תפקידה.

אורי אריאל: אם תצליחו גם לטפל בדברים שנשארו, לפחות להתחיל את הטיפול ולהכניס את הדברים למסילה, אני מעריך שלבא בתור, מי שייבחר, יהיה לו יותר קל לטפל בכל הנושאים האלה ולהביא את זה למצב שונה מכפי שקיים עד היום.

מרינה סולודקין: אדוני היושב ראש, תודה.

מרינה סולודקין: כנראה זה השבוע של אילן הררי.

מרינה סולודקין: אתמול ישבנו בוועדת העלייה והקליטה יחד עם אילן והנושא היה סגירת מועדון הווטרנים, שאחרי פניות שלנו, של ועדת הקליטה, נפתח שוב המועדון.

מרינה סולודקין: אני רוצה לומר לכם שקשה לי לשמוע מה קורה בעיר לוד, כי מזמן אנחנו יודעים שדינה של לוד היא דין מדינת ישראל.

מרינה סולודקין: אם לא נטפל במצב בלוד, אני חושבת שגם במדינת ישראל לא יהיה סדר.

מרינה סולודקין: אני רואה כאן את המועמדים לראשות העיר ואת המועמדים לרשימות המובילות בבחירות הבאות ואני רוצה לומר לכם שבמשך 14 שנים אני מקבלת את הדיווחים מלוד כי יש שם ציבור גדול של עולים שבדרך כלל מתגורר בגני אביב.

מרינה סולודקין: טיפלנו בתחנת הרכבת והיינו צריכים בנושא הזה ללחוץ על שרי התחבורה.

מרינה סולודקין: אפילו הפגנתי יחד עם תושבי העיר בנושא הביטחון האישי ויחסי אוכלוסיית לוד והמשטרה בעיר.

מרינה סולודקין: כל הזמן יש דאגה לביטחון אישי, בנייה בלתי חוקית בעיר והמפגש של מדינה מפותחת עם חלק של העיר שמהווה עולם שלישי.

מרינה סולודקין: אני חושבת ששמענו כאן הרבה דברים מעודדים אבל לומר  לך שאני שקטה, והאם הכל יהיה בסדר אם הבחירות יהיו בפברואר 2011, אני לא יודעת.

מרינה סולודקין: שוב אני אומרת שיש חלק באוכלוסייה שחושב שמועמד לראשות העיר יכול לתקן את כל הליקויים שנותרו.

מרינה סולודקין: לפני כמה שבועות היו פעילים ברחוב הרוסי – ולא רק של מפלגת קדימה אלא של מפלגות אחרות, גם ישראל ביתנו וגם הליכוד – ואמרו שהם לא בטוחים שהנבחר יכול לטפל בכל הבעיות, אבל אולי.

קריאה: בטוחים שלא.

קריאה: אלה שרוצים לחזור, זה אלה שהיו פעם והם אלה שיצרו את המצב הזה.

יואל חסון: אדוני, אני אתן זמן לתושבים להתייחס.

מרינה סולודקין: פנו אלי אנשים מאוד מאוד מכובדים ובעלי משקל ברחוב שאני מייצגת הרבה שנים ואמרו שאולי הוועדה הממונה צריכה להמשיך לפעול, בראשות אילן או בראשותו של מישהו אחר.

מרינה סולודקין: אמרו לי כמה שמות של מועמדים אותם רוצים לראות בעיר כמו שמואל אבוהב, כמו יוסי קוצ'יק וכולי.

מרינה סולודקין: דיברו על אנשים שיכולים לנהל מטעם המדינה את העיר במצב מאוד מאוד קשה.

מרינה סולודקין: אני חושבת שבוועדה יש סימן שאלה איך אנחנו נתקדם עם העיר לוד כדי להביא את הצמיחה לכל התושבים של כל השכונות בעיר.

יואל חסון: תודה.

יואל חסון: אני מודה לך.

יואל חסון: חבר הכנסת לשעבר יורם מרציאנו.

יורם מרציאנו: תודה.

יורם מרציאנו: אחת המשימות הכי קשות היא להיות יושב ראש הוועדה הממונה בלוד ולהיות ראש עיריית לוד.

יורם מרציאנו: אין ספק בכך.

יורם מרציאנו: אני חושב שאילן הררי, כאשר הגיע ללוד, אמר שהוא בא לכאן למשימה של ארבע שנים, הוא בא לבצע תפקיד, הוא נקרא לדגל והוא מגיע.

יורם מרציאנו: אני חושב שצריך לברך אותו על כך.

יורם מרציאנו: אכן בפברואר 2011 עשויות להתקיים בחירות על פי תפיסת העולם של אילן הררי עת הוא הגיע ללוד.

יורם מרציאנו: עכשיו אנחנו אולי, במרומז, שומעים שהנה אנחנו אומרים: חכו, אני צריך עוד איזושהי תקופה כדי לנסות לשנות את המצב.

יורם מרציאנו: רבותיי, אנחנו מכירים ועדות קרואות במדינת ישראל.

יורם מרציאנו: זאת לא העיר היחידה בה הייתה ועדה קרואה.

יורם מרציאנו: התיישבנו בשולחן אחר בוועדת הפנים כאשר ביקשו להאריך את כהונת ראש הוועדה הממונה בירוחם, את עמרם מצנע, בשנה נוספת.

יורם מרציאנו: אני באתי לשם מתוך דעה שאני לא הולך להאריך את הכהונה של עמרם מצנע ומרינה הייתה לידי.

יורם מרציאנו: בסוף הישיבה מצאתי את עצמי מצביע בעד המשך הכהונה של עמרם מצנע בירוחם וזאת מהסיבה הפשוטה: פשוט כולנו, כל חברי הוועדה, ליקקנו את האצבעות אל מול הנתונים ששמו לנו שם אנשי משרד הפנים על הפעילות בירוחם.

יורם מרציאנו: עמדנו ומחאנו כף לעמרם מצנע ואני חושב שבאמת מגיע לו יישר כוח גדול על העבודה בירוחם.

יורם מרציאנו: אני לא בא בטענות לאילן הררי.

יורם מרציאנו: באמת שלא.

יורם מרציאנו: אני בא בטענות לחלק מהדברים שנאמרו כאן ואני חושב שהוא לא אשם אבל בחלק מהדברים, עם כל הכבוד, ועדה ממונה באה בעקבות ועדת חקירה שהייתה בעיר לוד, שמינה שר הפנים הקודם רוני בר-און, שקבעה באופן חד משמעי שההנהלה הקודמת לא יכולה להמשיך ולכהן בתפקידה כראש עירייה, כחברי מועצה וכהנהלת עיר, ולכן פיזרו אותם עם דוח מאוד מאוד מסודר האומר מה הולך לקרות שם.

יורם מרציאנו: מי שיקרא את הדוח הזה של ועדת החקירה, אני קובע באופן חד משמעי, אני מציע לקרוא אותו, ש-90 אחוזים מהליקויים לא תוקנו ואני אומר את זה באופן הכי חד משמעי.

יורם מרציאנו: אותה ועדת חקירה.

יורם מרציאנו: רבותיי, בואו ניקח את הדוח הזה ונתייחס אליו במלוא הרצינות לגבי הכל, לגבי הנושאים הכספיים, לגבי הנושאים הניהוליים, לגבי הנושאים הארגוניים.

יורם מרציאנו: אילן הררי, בני רגב עשה תוכנית הבראה ופיטרו 260 עובדים.

יורם מרציאנו: אל תתגאו כל הזמן בתוכניות הבראה של פיטורי 54 עובדים כאשר 40 מתוכם הלכו מרצון.

יורם מרציאנו: עם כל הכבוד.

יורם מרציאנו: אני אומר אחרת.

יורם מרציאנו: הגיע הזמן שבעיר לוד יפסיקו להתעסק כל היום רק בתוכניות הבראה.

יורם מרציאנו: תפקיד של ראש ועדה ממונה הוא לא רק להתעסק כל היום בפיטורי עובדים ובכל ההתנהלות של עובדים לפטר אותם ותוכניות הבראה.

יורם מרציאנו: אני אומר לך שאני מצדיע לחשב המלווה, אני מצדיע לגזבר והמספרים אכן נכונים, אבל יחד עם זאת בבואכם לשקול את העניין תבדקו את רמת השירותים שניתנים לציבור בעיר לוד.

יורם מרציאנו: באופן הכי חד משמעי אני קובע שרמת השירותים שניתנים לתושבים בעיר לוד היא מהנמוכות ביותר במדינת ישראל.

יורם מרציאנו: אז מה אתם רוצים?

יורם מרציאנו: אם אני בבית לא אוציא הוצאות, אני אחסוך ואחסוך ואחתוך בבשר החי, ובסוף אני גם אתאזן.

יורם מרציאנו: התושבים גם דורשים שירותים.

יורם מרציאנו: אני גם קובע באופן חד משמעי שאין עיר במדינת ישראל שמקבלת סל שירותים ממשרדי הממשלה כמו שמקבלת העיר לוד.

יורם מרציאנו: העיר מקבלת הרבה כסף.

יורם מרציאנו: אני גם אומר עוד דבר, ואני אומר את זה באופן הכי חד משמעי.

יורם מרציאנו: במשך ארבע השנים האחרונות מערכת החינוך בלוד קיבלה כ-90 מיליון שקלים ולעומת את קראנו את הדוח של משרד החינוך בנושא זכאי הבגרות, ולצערי הרב העיר לוד ירדה ב-4 אחוזים מהתגובה בה בני רגב שימש כראש עיר.

יורם מרציאנו: זה נתון עובדתי.

יורם מרציאנו: קיבלו יותר כסף אבל ירדנו.

יורם מרציאנו: זה נכון עובדתי, נכון, אמיתי, שכדאי להתייחס אליו ולבדוק אותו באופן הכי משמעותי.

יורם מרציאנו: הרי אילן הררי, אף אחד לא יכול לחשוד שהוא לא איש חינוך.

יורם מרציאנו: תת אלוף במילואים, קצין חינוך, הוא מכיר את העובדות האלה כמוני.

יורם מרציאנו: בית ספר לבנים נסגר השנה, שכונה בלוד, אין ילדים ולכן מחליטים לסגור.

יורם מרציאנו: בית ספר הרצליה נסגר, בית ספר ביאליק נסגר, בית ספר לוי אשכול בשנה הבאה יודיעו לו שסוגרים אותו, בית ספר שלום עליכם, בית ספר מימון.

יורם מרציאנו: בית ספר אחר בית ספר, בית ספר אחר בית ספר, אנחנו סוגרים בתי ספר בקצב שהוא בלתי נתפס.

יורם מרציאנו: בוא נסגור את העיר.

יורם מרציאנו: ניקח את המפתחות של העיר, ניתן אותם ונצא משם.

יורם מרציאנו: רבותיי, עם כל הכבוד, מרינה, אני רוצה שתדעי שלוד לא שונה משום עיר במדינת ישראל.

יורם מרציאנו: יש בה אנשים מצוינים.

יורם מרציאנו: ניהלו אותה בעבר גם אנשים טובים ויכולים לנהל אותה בעתיד אנשים טובים.

יורם מרציאנו: סביב השולחן הזה אני רואה לפחות שבעה, שמונה או עשרה אנשים שיכולים לנהל את העיר הזאת.

יורם מרציאנו: אל תחשדו בכשרים.

יורם מרציאנו: אני אומר שאני התייחסתי לדוח הזה ואני משוכנע שלכולם היה רצון עז לתקן את כל הליקויים בדוח הזה.

יורם מרציאנו: אני מאמין בזה ואני מאמין שהכוונות של אילן הררי – ואני אומר את זה באמת ובתמים – הוא אחד האנשים הכי נפלאים שפגשתי בימי חיי.

יורם מרציאנו: אני אומר את זה באמת ובתמים.

יורם מרציאנו: יחד עם זאת, אנחנו נמצאים בתהליך של פברואר 2011, סיום הכהונה של אילן הררי כיושב ראש הוועדה הממונה, ואני גם אפתיע אותך ואומר לך שהדבר שיותר מפריע לי הוא לא אילן הררי אלא זה שבמשרד הפנים בוחנים גם אפשרות לבחירות, להמשך הכהונה של אילן הררי וגם הציעו לכל מיני מועמדים לכהן כיושב ראש ועדה ממונה.

יורם מרציאנו: זאת אומרת שכך במשרד הפנים מבינים את המשמעות שאולי צריך להחליף את הוועדה הקרואה.

יורם מרציאנו: רבותיי, מספיק עם העניין הזה שכל הזמן צריך להביא לנו ועדות קרואות.

יורם מרציאנו: היה לנו את אריה ביבי שהוא איש מצוין, אבל צריך להפסיק להביא לנו כוכבים מלמעלה כי יש כוכבים מקומיים שהם יודעים לעשות את זה מצוין.

יורם מרציאנו: אילן, אני לא מבקש להפסיק את הכהונה שלו, אני חושב שזה לא נכון וצריך לנהוג בו במלוא הכבוד והערכה בגלל הניסיונות שלו.

יורם מרציאנו: אני אומר באמת ובתמים שהוא ניסה.

יורם מרציאנו: תראו כמה מנכ"לים התחלפו בתקופה הזאת של עיריית לוד בוועדה הממונה.

יורם מרציאנו: רבותיי, מדברים על ניהול.

יורם מרציאנו: מנכ"ל, המנהל הכללי של עיריית לוד, שלושה מנכ"לים בתקופה של ועדה ממונה.

יורם מרציאנו: לא שמים לב לעניין הזה?

יורם מרציאנו: כמה ראשי אגפים התחלפו וחזרו, התחלפו וחזרו?

יורם מרציאנו: רבותיי, יש שם בעיה אמיתית.

יורם מרציאנו: בסוף אנחנו אומרים רק דבר אחד.

יורם מרציאנו: אין נביא בעירו, אבל אנחנו, האנשים שיושבים כאן, מכירים את העיר יותר טוב מכל אחד אחר.

יורם מרציאנו: אנחנו מכירים את הממשלה, מכירים את הכנסת ומכירים את הפעילות.

יורם מרציאנו: אני אתן עוד דוגמה אחת.

יורם מרציאנו: פגשתי – ואפשר לבדוק אותי – אדם בשם זוכמן ממשרד התחבורה.

יורם מרציאנו: אומר לי: תשמע, אתה יודע כמה כסף יש במשרד התחבורה לפרוייקטים שעיריית לוד לא לוקחת אותם?

יורם מרציאנו: למה?

יורם מרציאנו: למה?

יורם מרציאנו: איפה הניהול?

יורם מרציאנו: אנחנו כל כך שבעים בדברים ובהבטחות?

יורם מרציאנו: יש לנו עיר מושלמת שאנחנו מוותרים על העניין הזה?

יורם מרציאנו: התשובה היא לא.

יורם מרציאנו: התשובה היא שבסוף ובהתחלה צריכים אנשים לקום בבוקר – ואילן עובד – שיודעים להביא את הכסף הזה ולצבוע אותו למטרות בעיר לוד ולעשות עבודה טובה.

יורם מרציאנו: משפט אחרון.

יורם מרציאנו: אני לא רוצה חלילה לומר משהו רע על אילן.

יורם מרציאנו: נהפוך הוא.

יורם מרציאנו: הוא דיבר על תאגיד המים, רק שתאגיד המים הוא לא חלק מעיריית לוד אלא זה תאגיד עצמאי.

יורם מרציאנו: הוא לא מנוהל על ידי עיריית לוד ולכן הוא מנוהל מצוין.

יורם מרציאנו: אולי צריך לראות איך מנהלים גם עוד כמה תאגידים עצמאיים בתוך העירייה כדי שייתנו שירות טוב יותר לתושב.

יורם מרציאנו: אני אומר לך אדוני יושב ראש הוועדה הממונה שאני חושב שצריך לנהוג על פי החוק במדינת ישראל.

יורם מרציאנו: החוק במדינת ישראל אומר שוועדה ממונה היא לארבע שנים.

יורם מרציאנו: רוצה השר, צריך לבוא להתייעץ עם ועדת הפנים של הכנסת ועם יושב ראש הוועדה וחברי הוועדה, אם להאריך לעוד שנה.

יורם מרציאנו: נכון לרגע זה אני יודע שלא פנו לוועדת הפנים.

יורם מרציאנו: אני קורא לחברי הוועדה לתקן את הליקויים, לטפל בדוח הזה אבל גם להחזיר את המנדט לציבור הבוחרים בעיר לוד.

יורם מרציאנו: תודה.

יואל חסון: תודה.

יואל חסון: אני רוצה לשמוע את התושבים.

ליאה שטיינברג: צהרים טובים.

ליאה שטיינברג: קודם כל, תודה רבה, יואל, על שהשקעת כל כך הרבה זמן בכזאת אינטנסיביות כדי שנוכל בכלל לקבל את הדוח הזה ולראות מה כתוב בו כי לדוח הזה היו הרבה מאוד סיכויים שייגנז במצב של טיוטה.

ליאה שטיינברג: אנחנו במהלך פניות של חצי שנה, לא הצלחנו לקבל הודעה ממשרד הפנים מה בכוונתם לעשות.

ליאה שטיינברג: העמותה שלנו, תושבים למען מינהל תקין, שאני כאן כרגע מייצגת – ואגב, גם התבקשתי לייצג את התנועה לאיכות השלטון והם בנושא הזה משתפים אתנו פעולה ועוקבים אחר המתרחש – חשים מאוד מאוד מתוסכלים.

ליאה שטיינברג: אנחנו פעלנו בזמנו בצורה מאוד נמרצת, כולל הגשת בג"ץ, כדי שיפסיקו את כהונתו של בני רגב והמועצה שכיהנה וימנו ועדה קרואה.

ליאה שטיינברג: אנחנו ראינו בדמיוננו שמביאים אנשי מקצוע שעושים ניקוי אורוות בעיריית לוד ומתחילים לעבוד בעירייה הזאת מאפס.

ליאה שטיינברג: עושים סדר בעירייה.

ליאה שטיינברג: מה שקרה זה שמשרד הפנים הביא איש טוב, איש ראוי, עם המון חזון, עם המון תקווה, אבל אפס כישורים מוניציפאליים.

ליאה שטיינברג: אפס יכולת ניהול מוניציפאלי.

ליאה שטיינברג: אותו איש טוב פגש פקידות שהיא חזקה ממנו, היא מתמצאת יותר ממנו במערכת שאין בכלל חומר כתוב ואין נוהלי עבודה, אין תוכנית עבודה ואין כלום אלא יש רק תורה שבעל פה.

ליאה שטיינברג: אז הוא מצא את עצמו בשלב הראשון של כהונתו כשהוא בעימות אתם, שכל מינוי שהוא מנסה להחליף בקרב הפקידות מטורפד והוא לא מצליח להכניס אף אחד, כל העסק מתנהל בכאוס מוחלט.

ליאה שטיינברג: זאת אומרת, פתאום מצאנו את עצמנו במצב יותר גרוע מאשר בתקופת בני רגב.

ליאה שטיינברג: אם בתקופת בני רגב פחות או יותר היה ברור איך בנויה הפירמידה, מי ראש העיר ומי הגזבר, כאן התהפכו היוצרות.

ליאה שטיינברג: לנו יש היום פורמלית ראש ועדה ממונה שיש לו פורמלית את כל הסמכויות של ראש עיר, אבל באופן בלתי פורמלי מי שמנהל את המערכת זה גזבר העירייה.

ליאה שטיינברג: הוא הפך לפוסק על בכל עניין ועניין החל מכל נושא שאפילו בעקיפין דורש הוצאה של מאה שקלים ועד לנושאים של קביעת מדיניות בנושאים של רווחה, חינוך וכל דבר כי כל דבר בסופו של דבר מתחבר לכסף.

ליאה שטיינברג: יכול להיות שהאיש ממלא בדיוק אחר ההנחיות של משרד הפנים וההנחיות הן שהוא ידאג שבכל מחיר התקציב יהיה מאוזן, ועל זה אנחנו נטפח לכם על השכם, גם אם המחיר יהיה שלא מחליפים נורות בתאורת רחוב, גם אם המחיר יהיה שאין מועדוני נוער לילדים במצוקה, גם אם המחיר הוא מחירים נוראים שמשלמת דווקא אוכלוסיית הרווחה הכי קשה בעיר, כי הניהול הוא כזה שאותנו בוחנים בזה, האם אנחנו עברנו מ-162 ל-65, ל-40 או ל-30.

ליאה שטיינברג: במידת אותה הצלחה אפשר היה להגיע גם לאפס.

ליאה שטיינברג: מתוך המעבר הזה של 100 מיליון, משרד הפנים בשלוש השנים האחרונות הביא לעיריית לוד 120 מיליון.

ליאה שטיינברג: בשנת 2007 העבירו להם 45 מיליון מענקים במלוות, ב-2008 הועברו 15 מיליון וב-2009 הם קיבלו 50 מיליון.

ליאה שטיינברג: כלומר, גם אם לא היית עושה כלום, היית מגיע לזה.

ליאה שטיינברג: עם זה מנפנפים לנו.

ליאה שטיינברג: לנו כבר שותים את הדם.

ליאה שטיינברג: אנחנו באמת חיים במצב שמתעללים בנו.

ליאה שטיינברג: ועדי הורים צריכים כל הזמן לדפוק על השערים לנושאים של בינוי, שהעירייה לא תגזול את הכספים שמשרד החינוך מעביר לבתי ספר, במקרה עיסא איהב לא הגיע לכאן, אבל מדובר בוועד הורים של המגזר הערבי שמנהל כל הזמן מאבק שלתיכון יהיה סוף סוף בינוי אחרי שנתיים שהתיכון שוכן כדייר משנה בבית ספר יסודי בקומה שנייה ואין בינוי למרות כל הסיפורים הנפלאים על כמה בתי ספר נבנים.

ליאה שטיינברג: בית ספר אלזהרה, לא מוציאים בכלל מכרז למרות שכל בית הספר כולל קרוואנים כי הגזבר לא משלם לאדריכל את החשבונית שלו והאדריכל לא מעביר את התוכניות ולכן אי אפשר לצאת למכרז.

ליאה שטיינברג: חבל שאני ארד לרזולוציה כזאת בכל סעיף וסעיף אבל מאחורי כל סעיף כזה יש סיפור כזה.

ליאה שטיינברג: יש כאן אנשים מהעמותות ומוועדי הורים.

ליאה שטיינברג: בדיוק כמו שהגזבר הגיב לדוח הזה כאשר בשלב אמר שאין בכלל ליקויים אלא מי שטועה זה הבודק, כך גם כלפי כל הגורמים שעובדים מול העירייה יש מלחמה.

ליאה שטיינברג: המלחמות האלה עולות גם ממון רב ובדרך כלל הן מסתיימות בבתי המשפט בהפסד העירייה וגם אנחנו כתושבים מוצאים את עצמנו, במקום שאנחנו נפעל לשיפור איכות החיים שלנו ונקדם כולנו את העיר לוד כדי שתעלה על הפסים, אנחנו כל הזמן נלחמים על הקיים, שלא יסגרו לנו דברים שכבר יש לנו.

יואל חסון: תודה רבה.

יואל חסון: עוד מישהו מהתושבים רוצה להתייחס?

בני סמואל: אני יושב ראש פורום התושבים בלוד, יושב ראש ועד ההורים של קריית החינוך אורט לוד, הייתי יושב ראש ועד ההורים העירוני לפני כמה שנים ובמסגרת התפקיד הזה חבר הכנסת אורי אריאל ביקר בלוד כאשר מלי פולישוק הייתה יושבת ראש הוועדה.

בני סמואל: הם ביקרו בעיר וראו את כל מה שהיה צריך לראות.

בני סמואל: אני לא יודע לפי מה אוספים כאן נתונים.

בני סמואל: אומרים שיש כאן מועמדים וציבור.

בני סמואל: הציבור כאן הוא לא אחיד והוא לא הומוגני.

בני סמואל: הציבור הוא לא ציבור אחד.

בני סמואל: יש כאן הרבה אינטרסנטים.

בני סמואל: אני מדבר מהצד של התושבים.

בני סמואל: אני מייצג תושבים.

בני סמואל: כל התקופה שהייתי יושב ראש ועד היום אנשים פונים אלי בבקשה לעזרה ברווחה ובחינוך.

בני סמואל: יש הרבה דברים נכונים.

בני סמואל: כל השנים האלה אני עובד עם אילן, אני עובד עם ציונה, אני עובד עם ראובן רובין.

בני סמואל: אני לא מקבל הכל ואני לא יכול לקבל הכל.

בני סמואל: הרבה פעמים אומרים לי: לא, אין תקציב, הגזבר עוצר וכולי, אין מים, אין מים בבניין ועולה 40 אלף שקלים כדי לתקן את צנרת המים בבית הספר, תקרה אקוסטית עולה סכום נכבד, אבל אלה דברים שמהווים סכנה.

בני סמואל: לפני כן נתנו לכל מיני אינטרסנטים, נתנו לכל מיני מושחתים והוציאו כספים בלי חשבון, אז היום צריך לשמור, אבל יש גם ציבור.

בני סמואל: יש ציבור עם צרכים.

בני סמואל: מה שגזבר רואה, ראש עיר לא רואה.

בני סמואל: זאת אומרת, ראש עיר רואה את כל התמונה והוא צריך לראות את כל התמונה ולשחרר כספים כפי שצריך.

בני סמואל: אפשר לשבת כל היום ולהציף אותך במכתבים אבל אני עובד בשטח.

בני סמואל: אני מייצג הורים וכל הזמן אני בשטח.

בני סמואל: תאמין לי שאני יכול להציף אותך במכתבים של אנשים ואז אתה תטבע בתלונות הציבור.

בני סמואל: לוד זה המקום עם הפסיפס הגדול ביותר שראית אי פעם של כל המפלגות וכולם אינטרסנטים.

בני סמואל: משרד הפנים, קדימה, עבודה, ויורם ידידי שבאמת הוא ידידי.

בני סמואל: 25 שנים של הזנחה אתם רוצים לבוא ולתקן בשלוש שנים?

בני סמואל: אתם חיים על הירח.

יואל חסון: מה אתה אומר בשורה התחתונה?

יורם מרציאנו: הוא רוצה ועדה קרואה לעשר שנים.

בני סמואל: אני אומר שהעיר צריכה להגיע למצב אחר.

יואל חסון: איך לדעתך היא תגיע למצב אחר?

בני סמואל: לשפר את הוועדה הקרואה.

קריאה: הוועדה הקרואה נתנה לך תפקיד ולכן אתה אומר את זה.

בני סמואל: אני עובד באל על 32 שנים ואני לא צריך עבודה בעירייה.

בני סמואל: אפילו אם יהיו עכשיו בחירות, אני אומר לכם שיהיה יותר גרוע כי אותם אלה שיצרו את הבעיות האלה, הם רוצים לחזור.

בני סמואל: אלה שיצרו אז את כל הבעיות האלה, רוצים לחזור.

יורם מרציאנו: אנחנו ניתן לציבור לבחור.

יורם מרציאנו: למה אתה מכליל את כל הציבור?

יורם מרציאנו: תן לציבור לבחור.

יורם מרציאנו: הוא לא יבחר אותם.

בני סמואל: אני אומר את דעתי.

יואל חסון: אני מודה לך.

יואל חסון: סאלם אזבריה:     	שלום אדוני היושב ראש.

יואל חסון: אני 36 שנים תושב העיר.

יואל חסון: אני נאלצתי לפני חצי שנה לעזוב את העיר אבל אני רוצה לחזור אליה.

יואל חסון: הגיע צדיק לעיר ובאמת חשב לעזוב לעיר.

יואל חסון: באמת אישיות, משכמו ומעלה, אבל הוא רואה היום שאת העיר הזאת  אי אפשר לנהל.

יואל חסון: מי שאשם בזה, קודם כל זאת מדינת ישראל ונתחיל מראש הפירמידה.

יואל חסון: כמו שאמרו כאן לפני כן, העיר הזאת מקבלת תקציבים של מאות מיליוני שקלים והממונה לא יכול להחליט אפילו לגבי שקל אחד  לאן הכסף ילך.

יואל חסון: הכסף קיים.

יואל חסון: למה?

סאלם אדברגה: כי הוא ועדה ממונה.

סאלם אדברגה: אם זה היה ראש עיר, ראש העיר הולך לראש הממשלה.

יואל חסון: אבל אם הכסף כבר הגיע, למה הוא לא יכול להחליט מה לעשות אתו?

סאלם אדברגה: את זה תשאל את משרד הפנים.

סאלם אדברגה: כי יש גזבר.

סאלם אדברגה: ראש העיר לא יכול לקנות קוקה קולה.

יואל חסון: הגזבר הוא אויב העם?

קריאה: הוא זה שמחליט על הכל.

יואל חסון: יש חשב מלווה.

יואל חסון: את מי אתה מלווה?

גד פניני: תן לי את רשות הדיבור ואני אתייחס.

יואל חסון: תאמר לי את מי אתה מלווה.

גד פניני: אני מלווה את התנהלות העירייה לאחר שנה בתפקיד של הוועדה הממונה שיצרה גירעון מצאה הממשלה לנכון לשלוח אותי.

יואל חסון: אתה שם כבר שנה?

גד פניני: שנתיים בדיוק.

גד פניני: הגעתי ביוני לעיר במצב כספי כאוטי של אין שכר, קופות התגמולים, קופות הפנסיה ריקות.

יואל חסון: אני אתן לך את רשות הדיבור בסוף כי זה חשוב לי, אבל אני רוצה לשאול שאלה עקרונית.

יואל חסון: בטענה הזאת שאני לא מכיר, שהיא באה מהתושבים, במכתבים ובדוחות – אני לא קובע אם זה נכון או לא – יש טענה על הגזבר מבחינת הריכוזיות שלו.

יואל חסון: אני שואל אתך איפה אתה בין אילן הררי לבין הגזבר.

קריאה: הוא גם המנכ"ל היום.

יואל חסון: איפה אתה בין שניהם?

יואל חסון: איפה אתה בין שניהם כדי שהדברים יתבצעו?

גד פניני: קודם כל, מבחינת ההיררכיה אני כביכול מעל שניהם.

יואל חסון: למה כביכול?

יואל חסון: אתה מעל.

יואל חסון: חתימתך מחייבת, נכון?

גד פניני: חתימתי מחייבת.

יואל חסון: אז אתה מעל.

גד פניני: הסיטואציה ברמה העקרונית היא שאני לא יכול להגיד את ה-כן אלא אני יכול לומר את ה-לא.

גד פניני: אם שניהם ירצו לבזבז כספים ולהוציא כספים שלא לשמם, אני זה שנשלח על ידי המדינה לעצור.

גד פניני: אני לא זה שיכול לומר כן כאשר הם יאמרו לא.

גד פניני: אין לי את הכוח לזה.

גד פניני: היום הסיטואציה היא שיש צוות ניהולי של שלושה שזה אילן, ציון ואנכי והכל עובד בסינכרוניזציה מלאה, תמימות דעים לגבי כל כיוון פעולה, עם התקצוב ועם המינהל התקין.

גד פניני: אחד הדברים שכאן שכחו לדבר עליו זה שהוועדה הממונה  ממונה על שינוי תפיסת עבודה, שינוי דפוסי עבודה והטמעת מינהל תקין.

יואל חסון: הדוח לא אמר את זה.

יואל חסון: תרשום מה שאתה רוצה לומר ותוכל בהמשך להתייחס.

סאלם אדברגה: יש אמרה שאומרת שבעל המאה הוא בעל הדעה.

סאלם אדברגה: אם הוא ראש העיר, הוא מחליט היכן הכסף, יש לו תקציב והוא מחליט מה לעשות, הוא ממנה מנכ"לים, הוא ממנה סגנים, העסק עובד.

סאלם אדברגה: אבל ברגע שאתה ראש העסק, אתה מנהל עסק ואתה לא יכול להחליט היכן להשקיע את הכסף ומה לעשות אתו, ואתה לא יכול להוציא אותו, איך אתה רוצה לנהל את העניין?

סאלם אדברגה: כבר שני עשורים כך מתנהלת העיר הזאת.

סאלם אדברגה: זאת אומרת, יש ועדות קרואות והתושבים אשמים.

יואל חסון: מה לדעתך צריך לעשות?

סאלם אדברגה: לעשות בחירות כמה שיותר מוקדם.

סאלם אדברגה: כשיהיה ראש עיר, יהיו לו סגנים, יהיו לו חברי מועצה והם יוכלו להחליט החלטות ולקבל כסף מהממשלה ולתת לעסק הזה לפעול.

סאלם אדברגה: אני לא מבין למה אנחנו מטומטמים שאחרים צריכים להתנהל עלינו.

סאלם אדברגה: מה זה הדבר הזה?

סאלם אדברגה: כאילו אנחנו לא מסוגלים לנהל.

סאלם אדברגה: כאילו אין בינינו אנשים שיכולים לנהל.

יואל חסון: בעבר היו אנשים שלא יכלו לנהל.

סאלם אדברגה: ידעו לנהל וימשיכו לנהל.

סאלם אדברגה: אני אומר ששעה אחת מוקדם יותר ואפילו כמה שיותר מוקדם, צריך לתת לעסק הזה להתנהל  כי אחרת יש כסף אבל הוא לא יוצא.

עראף מוחארב: ראש הוועדה הממונה, אילן, ראיתי את המצגת ובכל מה שקשור במגזר הערבי הצגת בית הרוס שאתה הרסת.

עראף מוחארב: הייתי מצפה שתציג גן ילדים שאתה בנית, מדרכה שאתה עשית, אבל שום דבר.

עראף מוחארב: בית הרוס, אני לא יודע, יכול להיות שזה מקדם אותך בקרב ציבור מסוים, יכול להיות שלא, ואני מקווה שלא.

עראף מוחארב: הרי מי שישמח לראות בית הרוס, זה רק אדם צמא דם.

יואל חסון: אדוני, הבית הוא בית לא חוקי ונבנה באופן לא חוקי.

יואל חסון: לכן זה בית הרוס, גם אם הוא של יהודי וגם אם הוא של ערבי.

יואל חסון: זה לא קשור לצמא דם או משהו כזה.

עראף מוחארב: אני אתקן.

עראף מוחארב: בשנת 1998 משרד השיכון יזם עם התושבים תוכנית שנקראת 1 על 6, ואנחנו היינו שותפים לבניית התוכנית הזאת.

עראף מוחארב: העירייה עשתה כמעט כל דבר כדי להכשיל את התוכנית ועד עכשיו התוכנית לא הסתיימה.

עראף מוחארב: חלק ממנה כן מאושר.

עראף מוחארב: היכן שהוא הרס את הבית, התוכנית גמורה, מאושרת וקיבלה תוקף ב-2005.

עראף מוחארב: מה עשתה עיריית לוד ומה עשה אדון אילן הררי כדי ליישם את התוכנית?

עראף מוחארב: הרי התוכנית היא לא רק היתרי בנייה אלא אלה כבישים, תשתיות, שירותים.

עראף מוחארב: שום דבר לא נעשה.

עראף מוחארב: אתה לא בא בניקיון כפיים לתוכנית הזאת.

עראף מוחארב: אם היית עושה את הכבישים, בונה את המדרכות, מבצע את התוכנית – וחובתך לעשות את זה – לא הייתה שם בנייה לא חוקית.

עראף מוחארב: אנשים בתוך השכונה פנו לעירייה כדי לקבל היתר בנייה.

עראף מוחארב: מחלקת הנדסה – ויושב כאן מהנדס העיר שיתקן אותי אם אני טועה – אומרת להם שאסור להם לבנות שם.

עראף מוחארב: המצב הוא לא נורמלי.

עראף מוחארב: זאת אומרת, עיריית לוד בכוונה תחילה לא רוצה לאפשר לאנשים לבנות את ביתם בצורה חוקית.

עראף מוחארב: בקשר לארנונה.

עראף מוחארב: אני יודע שארנונה היא מס אינדיבידואלי.

עראף מוחארב: אני לא מבין איך אתה מונע שירותים משכונות שלמות בגלל שאתה חושב שחלק לא משלמים ארנונה.

עראף מוחארב: אני לא מבין את זה.

עראף מוחארב: הרי בשכונת פרדס ניר, שזאת שכונה גדולה עם כמעט אלף בתים, הרבה אנשים משלמים ארנונה.

עראף מוחארב: אני לא מבין איך אתה  – וזה לא חוקי – מונע שירותים מאנשים כי אתה חושב שחלק מהאנשים לא משלמים ארנונה.

עראף מוחארב: הרי זה מס אינדיבידואלי.

עראף מוחארב: אני משלם ארנונה ואתה חייב לתת לי שירותים אבל אתה לא נותן לי אותם.

עראף מוחארב: מצד אחד אתה במצגת שלך אמרת שיש שלווה ודו קיום ואידיליה, אבל מצד שני מהמגזר הערבי עשית שק חבטות.

עראף מוחארב: אני חושב שאתה אדם לא רציני, אני חושב שאתה אדם לא אמין.

עראף מוחארב: ישבתי אתך שבע פעמים ושום דבר לא יצא מזה.

יואל חסון: תודה.

יואל חסון: אני מודה לך.

יואל חסון: אמרת דברים מספיק נחרצים.

שבתאי קטש: יושב ראש הוועדה, חברי הכנסת, אני חושב שהכי קל לבוא ולומר כל הזמן שהתושבים לא טובים, התושבים אשמים, חברי המועצה אשמים, ראש העיר אשם, כולם אשמים.

שבתאי קטש: כבר 12 שנים – מאז בחירתו של פנחס עידן – יש תוכניות הבראה.

שבתאי קטש: כל הזמן תוכניות הבראה לעיריית לוד, אבל מעניין הוא שאף פעם לא מצאו את האשם.

שבתאי קטש: כל הזמן המצב חוזר על עצמו.

שבתאי קטש: אין שירותים או יש שירותים,  נתנו קצת פרחים או לא נתנו קצת פרחים.

שבתאי קטש: בפועל העיר לא מתפקדת ואני לא חושב שהבעיה היא ההנהגה.

שבתאי קטש: אני חושב שהבעיה בגדול היא כנסת ישראל, מדינת ישראל, שהיא לא נותנת מספיק דגש על מה שצריך לתת.

שבתאי קטש: היה לנו מינוי ועדה קרואה ראשונה שהכריזו עליה שנכשלה, ועל השנייה אומרים שהיא בדרך.

שבתאי קטש: יש ליושב ראש הוועדה מועד סיום אבל רוצים להאריך את התקופה והשאלה למה רוצים להאריך אותה.

שבתאי קטש: אני לא חושב שהבעיה היא לא התושבים ולא העירייה.

שבתאי קטש: הגיע הזמן שנאמר את האמת.

שבתאי קטש: המדינה לא נותנת את כל היכולות ואת כל הכוחות שהיא צריכה לתת למען העיר.

שבתאי קטש: אני חושב שבחירות זה דבר טבעי, זה דבר שמתבקש.

שבתאי קטש: נתנו לאילן ארבע שנים ויש לו רצון והוא הוכיח שיש לו רצון.

שבתאי קטש: לגבי היכולת, אני סבור שאין לו.

שבתאי קטש: אני חושב שיש לו רצון עז אבל גם לו לא נותנים כלים.

שבתאי קטש: כמו שלנו לא נתנו כלים, לא נותנים גם לו.

שבתאי קטש: אני נבחרתי ב-2002 ואיך שנבחרנו – ועדה קרואה.

שבתאי קטש: יש לכם ועדה קרואה עם תוכניות הבראה.

שבתאי קטש: למה תוכניות הבראה?

שבתאי קטש: אנחנו חותכים בבשר החי לתושבים ולא נתנו להם כלום.

שבתאי קטש: לא, אז תלכו, יש ועדה קרואה.

שבתאי קטש: זאת הדרך.

שבתאי קטש: כל פעם, יש שוט – ועדה קרואה.

שבתאי קטש: יש שוט – תוכנית הבראה.

שבתאי קטש: אני שומע שעד שנה הבאה אין גם קליטת עובדים ואני אומר לך שאני בטוח שגם בשנה הבאה לא תהיה קליטת עובדים.

שבתאי קטש: למה?

שבתאי קטש: כי יש תוכניות הבראה.

שבתאי קטש: תמיד ימצאו תוכניות הבראה לעיר הזאת.

שבתאי קטש: לצערי אני רואה במצגות דברים מסוימים ואני רואה דברים אחרים.

שבתאי קטש: כמו שהזכיר חברי יורם, נסגרים בתי ספר.

שבתאי קטש: הוא לא הזכיר גם את רמלה-לוד שעברה לטובת רמלה, הוא לא הזכיר את המכללה שמועברת לגופים אחרים אבל היא נסגרה.

שבתאי קטש: הוא לא הזכיר עוד הרבה דברים.

שבתאי קטש: יש תוכניות ואני רואה כאן תוכניות.

שבתאי קטש: יואל, התוכניות היו קיימות גם בזמננו.

שבתאי קטש: בפועל צריך לבצע אותן.

שבתאי קטש: לבצע אותן זה מאוד מאוד קשה ואם המדינה לא תיתן כאן יד, אי אפשר לבצע כל כך מהר.

שבתאי קטש: לסיכום.

שבתאי קטש: אני חושב שהגיע הזמן שהמדינה תודה שהיא טעתה, גם בוועדות הקרואות.

שבתאי קטש: צריך לתת לתושבים לבחור את האנשים שלהם כי הם אף פעם לא טועים.

שבתאי קטש: אני חושב שראוי לקיים בחירות בתקופה הקרובה.

זאב אוריאל: אני חושב שיש כאן פספוס מסוים.

זאב אוריאל: האווירה שנוצרה היא לגבי מי המתמודד הבא.

זאב אוריאל: שמעתי את דבריך לגבי הנושא של ועדה קרואה.

זאב אוריאל: אל תשכחו מה גרם למצב שהוועדה הקרואה מתמודדת אתו.

קריאה: גם אתה היית חבר מועצה.

יואל חסון: זה לא יהיה עכשיו חדר מועצת העיר לוד.

קריאה: אתה נותן את רשות הדיבור לחברי מועצה.

יואל חסון: אני לא יודע שהוא חבר מועצה.

קריאה: אז אל תיתן לו לדבר.

קריאה: אל תיתן לכולם.

זאב אוריאל: כל הרשויות של העיר היו לתקופה מאוד קצרה.

זאב אוריאל: צריך להריץ משהו שהוא לאורך תקופה.

זאב אוריאל: את העיר רמלה לא בנו תוך ארבע-חמש שנים אלא רק בקדנציה השנייה התחילו לזוז שם דברים.

זאב אוריאל: היום יש לנו ועדה קרואה ולפי דעתי ועדה קרואה זאת כן מקדמת את הפרוייקטים בעיר.

זאב אוריאל: צריך לתת לה יותר זמן למרות שיש כאן אנשים שחושבים שלא.

זאב אוריאל: בואו נשמע את כלל הציבור בעיר.

יורם מרציאנו: אתה אחראי על המינהלה של לוד.

יורם מרציאנו: על זה אני מדבר.

יורם מרציאנו: האם זה ראוי?

יורם מרציאנו: מועצה שפוזרה נותנת תפקיד.

יורם מרציאנו: אתה מבין למה אתה מדבר?

יורם מרציאנו: כי הוא קיבל תפקיד.

יורם מרציאנו: על זה אני מדבר.

יורם מרציאנו: חוצפה.

זאב אוריאל: הוועדה הקרואה קיימת קרוב לשלוש וחצי שנים וכחבר מועצה לשעבר, מה שראיתי, ראיתי את הנזק שגרמו חברי המועצה שהיו אתי.

זאב אוריאל: להציל את העיר, זה להריץ דבר לאורך זמן.

יואל חסון: ארבע שנים זה לא זמן מספיק?

זאב אוריאל: צריך לתת לה עוד זמן.

יעקב ליצמן: אני נציג שכונת רמת אשכול בלוד, שכונה שהפכו למחנה פליטים.

יעקב ליצמן: אנחנו משלמים מסי עירייה כמו כל תושבי העיר והם לא משקיעים אפילו פרומיל בשכונה הזאת.

יעקב ליצמן: השכונה הזאת היא מתחת לכל ביקורת.

יעקב ליצמן: המצב הביטחוני מתחת לכל ביקורת.

יעקב ליצמן: אין שכונה בעיר שאין לה לוח מודעות, אין שכונה בעיר שאין לה טלפון ציבורי.

יעקב ליצמן: הם הפכו אותנו למחנה פליטים אבל במחנה פליטים יותר טוב לחיות מאשר לגור ברמת אשכול בלוד.

יעקב ליצמן: אני תושב לוד במשך 62 שנים, בעשר השנים האחרונות אני גר במחנה פליטים.

יעקב ליצמן: איפה הכסף שאני משלם ארנונה?

יעקב ליצמן: שישקיעו פרומיל ברמת אשכול.

יעקב ליצמן: לא כבישים, לא ביטחון, לא משטרה.

יעקב ליצמן: שום דבר.

יעקב ליצמן: 62 שנים אני תושב לוד.

יעקב ליצמן: מ-20 במרץ 1948 אני בעיר לוד ובעשר השנים האחרונות אני גר בגטו.

יעקב ליצמן: את זה אתם לא יודעים.

יעקב ליצמן: תודה.

אבלין דהאן: הייתי יושבת ראש ועד עיריית לוד ואני זאת שעשיתי את כל הבלגן בזמנו של בני רגב.

אבלין דהאן: אני הייתי בעד ועדה קרואה.

ליה שטינברג: פעלנו ביחד.

אבלין דהאן: זה לא אומר שאם ראש עיר אחד לא הצליח, אז כל ראשי הערים לא יצליחו.

אבלין דהאן: גם ועדות קרואות שהיו לנו, שבזמנו אני נלחמתי כדי שיביאו אותן, הן לא הצליחו.

אבלין דהאן: כמובן שגם הררי לא מצליח.

אבלין דהאן: הוא מתגאה בתוכנית הבראה אבל תוכנית ההבראה האחרונה שהייתה, הייתה מי יהיה בעד יושב ראש הוועד ההוא או מי היה בעד יושב ראש הוועד השני.

אבלין דהאן: עזבו עובדים נהדרים, עובדים שעבדו, ונשארו מחלקות ללא מנהלים וללא ראשי אגפים מפני שהם פוטרו.

אבלין דהאן: עובדים שלא עבדו נשארו במערכת.

אבלין דהאן: אדון הררי, אל תתגאה על תוכנית ההבראה שלך.

אבלין דהאן: תוכנית ההבראה שלך לא הייתה תוכנית הבראה.

אבלין דהאן: בואו נספר כמה בתוכנית ההבראה היו אנשים שכבר עזבו לפני שלוש, ארבע וחמש שנים והם היו רשומים בתוכנית.

אבלין דהאן: תספר את האמת על כל תוכנית ההבראה שעשית.

אבלין דהאן: לדעתי צריך לקיים בחירות בעיר לוד.

אבלין דהאן: זה לא אומר שאם ראש אחד נכשל, אז ראש עיר אחר גם הוא ייכשל.

אבלין דהאן: אנחנו עיר חזקה, תושבים חזקים, תושבים שאיכפת להם מהעיר, ואני חושבת שעל פי חוק צריכות להתקיים בחירות בעיר לוד וללא דיחוי.

יואל חסון: אם מחר יהיו בחירות בעיר לוד, מה יהיה אחוז ההצבעה של התושבים?

יורם מרציאנו: שבעים אחוזים, שמונים אחוזים.

אבלין דהאן: שבעים אחוזים.

יורם מרציאנו: יהיה אחוז גבוה.

יורם מרציאנו: יש סקר של מאגר מוחות שאומר ששבעים אחוזים מהציבור בלוד רוצה בחירות.

אבלין דהאן: נתת כאן את רשות הדיבור לאנשים שקיבלו תפקידים מהררי, למרות שלאדון הררי אסור לתת תפקידים לאף אחד.

יואל חסון: אני מבקש ממך לא לקרוא לו אדון הררי.

יואל חסון: את יכולה לקרוא לו מר הררי.

יואל חסון: הוא מר הררי.

אבלין דהאן: מר.

אבלין דהאן: אתה צודק.

אבלין דהאן: הוא מר.

אילן הררי: ועד הורים, כל האנשים עובדים בהתנדבות ואין כאן אחד שדיבר וקיבל תפקיד.

אבלין דהאן: אתה נתת להם תפקידים ולכן הם רתומים אליך.

אבלין דהאן: לכן אתה הבאת לכאן אנשים שידברו בעדך, אבל צא לעיר ונראה כמה תושבים בעדך.

אבלין דהאן: אדון מר.

יואל חסון: לא, את לא תעשי לי כאן הצגות.

אבלין דהאן: חוץ מלשתול פרחים שמתים בחורף או בקיץ, הוא לא עשה שום דבר.

יואל חסון: תודה רבה לך.

רפאל פריינטה: עבדתי בזמנו בעיריית לוד כמנהל פרוייקטים ואני עומד לומר כאן דבר והרבה ירימו גבה.

רפאל פריינטה: אני לא נגד יושב ראש הוועדה הקרואה אלא ההפך הוא הנכון.

רפאל פריינטה: הבעיה אצלנו בעיר לוד – אני מגדיר אותה כקבוצת כדורגל – היא לא המאמן אלא השחקנים.

רפאל פריינטה: תביא עוד עשרה ראשי ערים ללוד, שום דבר לא יעזור.

רפאל פריינטה: אותם שחקנים שאני מגדיר אותם כמנהלים בכירים בעיריית לוד – ושוב, שיהיה כתוב בפרוטוקול שמדובר במאפיה גדולה, קומבינות, שחיתויות ומה שאתה רוצה.

רפאל פריינטה: כשהייתי מנהל פרוייקטים בעיריית לוד, עבודה בבית ספר ב-120 אלף שקלים, אני עשיתי את זה ב-3,000 שקלים.

רפאל פריינטה: איך אתה רוצה שלא יהיה גירעון?

רפאל פריינטה: האדון הנכבד הזה פוטר מעיריית לוד, הכשיל שמונה ראשי ערים, מחזירים אותו בחזרה ללוגיסטיקה.

רפאל פריינטה: אצלנו לצערי זאת מאפיה, זאת קולומביה ולא יעזור לאף אחד, ושום ראש עיר בלוד לא יוכל לתקן את העיר שלנו כל עוד אותם אנשים ימשיכו לכהן כמנהלי מחלקות.

רפאל פריינטה: יש לנו אדם בעיריית לוד שהוא מנהל והילדים שלו מנהלים.

רפאל פריינטה: איך אתה רוצה שהעירייה תתנהל?

רפאל פריינטה: איך אתה רוצה שהתושבים יקבלו שירות?

רפאל פריינטה: אני לא מאשים אותו.

רפאל פריינטה: כל ראש עיר שיבוא לעיר לוד, כל עוד יישארו אותם מושחתים ואותם קומבינטורים, לא יעזור שום דבר ושאף אחד לא יספר סיפורים.

רפאל פריינטה: אני אומר את זה בצער.

רפאל פריינטה: פוטרתי ואני לא מאשים אותו.

רפאל פריינטה: אותם אנשים שהפרעתי להם בקומבינות, חייבו אותו לפטר אותי.

נסים דהן: אדוני היושב ראש, חברים וידידים נכבדים.

נסים דהן: אני רוצה לומר לך אדוני היושב ראש שניהלת את הדיון ביד רמה והוכחת  פלפול וחריפות, אבל כל הכישורים שלך צריכים להיות מופנים לראש הממשלה.

יואל חסון: גם את זה אני עושה לפעמים.

נסים דהן: אף אחד בלוד לא יוכל להוציא את העגלה מהבוץ.

נסים דהן: היו הרבה ראשי ערים שעשו לכיסם והיו הרבה ראשי ערים שעשו את לוד קרש קפיצה לכנסת ויהיו עוד הרבה ראשי ערים שיעשו את מה שנעשה.

נסים דהן: אין לי שום דבר עם יושב ראש הוועדה הקרואה ואין לי שום תפקיד.

נסים דהן: אני נמצא בלוד מעל שישים שנים.

נסים דהן: אני גמלאי צה"ל ולא עושה חשבון לאף אחד ולא רוצה אגורה שחוקה מאף אחד אבל אני רוצה לומר רק את האמת והאמת היא שצריך לפעול דרך הממשלה כדי להציל את העיר הזאת.

נסים דהן: אנשים ברחו מהעיר הזאת ואף אחד לא יוכל להציל אותה.

נסים דהן: אם מישהו בא ואין לו שום סנטימנטים ואין לו שום רווח פוליטי ואין לו כלום, עבד ונתן עבודה, תודה רבה, אני מודה לך מקרב הלב.

שמעון טרבלסי: אני תושב העיר לוד.

שמעון טרבלסי: בעבר, במשך כעשרים שנים, ניהלתי מחלקה בעירייה.

שמעון טרבלסי: לצערי בשנים האחרונות – דיברו על זה כמה מחבריי- רואים את שיקומה של העיר כמאזן אבל שוכחים שבעיר הזאת חיים אנשים.

שמעון טרבלסי: זה לא נכון לראות את הצד המספרי, למרות שהוא חשוב.

שמעון טרבלסי: אין ספר שעיר מאוזנת היא עיר שיותר קל לתפקד בה אבל רק מאיזון, לצערי אפשר לראות חלק מהעיר מאוזנת.

שמעון טרבלסי: אפשר לעבור ליד בית העלמין ושם העיר מאוזנת.

שמעון טרבלסי: כולם מאוזנים שם אבל העיר מתה.

שמעון טרבלסי: לא כך אנחנו רוצים לראות את העיר.

שמעון טרבלסי: אנחנו רוצים לראות את העיר חיה, תוססת ונושמת, עיר שיש בה שירותים.

שמעון טרבלסי: הציגו כאן את הנושא של עליית מחירי הנדל"ן והגידול שברוך השם יש בשנים האחרונות באוכלוסייה בעיר, ואפילו אוכלוסייה חזקה שמתחילה להצטרף לעיר.

שמעון טרבלסי: זה קורה למרות העירייה ולא בגלל העירייה, לצערי.

שמעון טרבלסי: יש תפיסה שרואים את הכל בחסכון העכשווי בלי לשים לב שהחסכון העכשווי, אם אנחנו חוסכים את השקלים הבודדים, בטווח הרחוק אנחנו מפסידים דברים הרבה יותר חשובים.

שמעון טרבלסי: אם רמת השירותים בעיר היא לא אפס אלא מינוס, אולי בטווח הראשוני אנחנו חוסכים כמה אגורות, אבל אנחנו מפסידים תושבים ומפסידים את פני העיר וכל הדברים האחרים שחשובים לנו כדי לקיים כאן עיר נורמלית, ולצערי זה לא מה שקורה.

שמעון טרבלסי: בעבר שאלו אותי מה דעתי על ועדות קרואות, עוד לפני שהגיעה הוועדה הראשונה, ואמרתי שאם נלך לפי הסיפור של החתול, השמנת לא תישאר.

שמעון טרבלסי: ציפיתי שתגיע ועדה קרואה ובנושא הכי חשוב – דיברו כאן על פיטורי עובדים -  ועדה קרואה, כאחת שלא מחויבת לדברים הפוליטיים הפנים עירוניים, בנושא הזה ייעשה צדק ויוציאו את מה שצריך להוציא.

שמעון טרבלסי: בין עובדי העירייה יש אנשים מצוינים אבל לצערי לא זה מה שנעשה וזה כבר נאמר כאן.

שמעון טרבלסי: הוציאו רק את מי שלא היה מקורב.

אורי קאופמן: אני תושב העיר לוד מהמאה הקודמת, מ-1965.

אורי קאופמן: אני גמלאי של משרד החינוך.

אורי קאופמן: התרשמתי מאוד מניהול הישיבה.

אורי קאופמן: אני חושב שהדברים שעלו כאן הם חדים וברורים.

אורי קאופמן: אני בא בקריאה אליך, יואל חסון, שכל מה שעלה כאן, תדע למצות ולמקד בצורה כזאת שזה יועבר אל שולחן הממשלה ולא תניח לזה לא לדקה, לא לשנייה, אלא תרדוף את העניין הזה עד חורמה כדי שנוכל לראות שינוי אצלנו בעיר.

אורי קאופמן: עצם העובדה שאנשים יושבים כאן סביב השולחן הזה מעידה על כך שלתושבים שעדיין נשארו בעיר יש המון ערכים והמון אהבה לעיר שהם גרים בה מאז 1948, מ-1965, כאלה שנולדו בעיר.

אורי קאופמן: אני לא בטוח שהייתה לך פעם אחת ישיבה כזאת עם תושבים מישוב אחר במדינת ישראל.

אורי קאופמן: אם מהקריאה הזאת לא יצא שום דבר, אני מצטער, חבל על זמנך.

יואל חסון: לפני שאני מסכם, יש מישהו שרוצה לומר משהו שלא נאמר?

סאלם אזברד: בקשר לניקיון והביוב.

סאלם אזברד: הם לא עשו כלום בנושא הביוב.

סאלם אזברד: כאשר אנחנו קמים בבוקר, רוצים לשטוף את הפנים, כבר יש ריח של ביוב.

סאלם אזברד: אני תמיד יושב מתחת לבניינים ואנחנו רואים הר של פסולת.

סאלם אזברד: ביקשנו לנקות את ההר הזה שנמצא ליד גן ילדים כי הנחשים נכנסים פנימה ונכנסים עכברים, אבל אף אחד לא מתייחס לזה.

סאלם אזברד: דיברתי עם נהג משאית שינקה את ההר הזה, הוא רוצה כסף.

סאלם אזברד: הוא אמר לי שאבקש כסף מהדיירים ושנשלם לו כדי שהוא ינקה את המקום.

סאלם אזברד: תאורה אין לנו שם בכלל.

סאלם אזברד: ליד הגן, באזור הגן, אין לנו תאורה

יואל חסון: ברמת אשכול?

סאלם אזברד: כן.

סאלם אזברד: חוץ מהמדרכות, לא מנקים כלום.

שלמה אברמוביץ: אני מודה לך מאוד על כך שהשקעת הרבה וקיימת את הדיון הזה.

שלמה אברמוביץ: לא יתכן שאחרי שהדוח  ממומן והוזמן על ידי משרד הפנים, יחזיקו אותו בהסתר ולא ייתנו אותו.

שלמה אברמוביץ: אני מעריך את הרצון של יושב ראש הוועדה הקרואה לקדם את הדברים.

שלמה אברמוביץ: אני חושב שמה שנעשה בתקופה האחרונה הוא הרס לדורות.

שלמה אברמוביץ: אם רוצים לקלוט תושבים חדשים, צריכים להיות דברים כמו תרבות, ספורט וחינוך, נושאים עליהם כבר דובר.

שלמה אברמוביץ: אלה הדברים המרכזיים שיש הזנחה, ואפילו הזנחה פושעת.

שלמה אברמוביץ: לגבי כל הדברים היפים של העיר, בהם יכולנו להתגאות, גם את זה מצליחים לסגור ואין מה "למכור" למישהו שרוצים להביא אותו לגור בלוד.

שלמה אברמוביץ: אני מצטרף לקריאה שקוראים לך כאן, שגריר של העיר, שהממשלה תראה את לוד כאבן שאם היא תיפול, כל המדינה תיפול.

יואל חסון: תודה.

יואל חסון: אני מודה לך.

יואל חסון: החשב המלווה.

יואל חסון: אני רוצה התייחסות שלך לדוח עצמו, מה אתה עשית ומה האחריות שלך מבחינת יישום הליקויים של הדוח הזה.

גד פניני: ברשותך היושב ראש, אני אתן כמה מילות רקע עלי כדי שיובן גם מה קורה.

גד פניני: אני בכל רמ"ח אבריי ושס"ה גידיי איש ביקורת.

גד פניני: נולדתי בביקורת, אני חי בביקורת, מתפרנס מביקורת.

גד פניני: הדוקטורט שלי הוא בביקורת.

גד פניני: יושבים כאן ידידיי מהביקורת הפנימית ואבו חדרה הוא עמיתי.

גד פניני: ביקורת בעיניי היא הדבר החשוב ביותר.

גד פניני: אין דבר יותר חשוב מביקורת ואני טוען שהקדוש ברוך הוא ביום הראשון לבריאת העולם "וירא כי טוב", עשה ביקורת.

גד פניני: הווה אומר, הביקורת הגיעה לעולם עם בריאתו.

גד פניני: הדוח של אבו חדרה מבחינתי לוקה בחסר אחד של בירור היררכי של הליקויים.

גד פניני: כאשר יש איקס ליקויים, יש ליקוי ששרה מגיעה ב-8:30 במקום ב-8:00, חנה אוכלת סנדוויץ שלא בזמן ההפסקה והגזבר גונב מיליון שקלים כל יום.

גד פניני: בסוף, בתיקון ליקויים, שרה מגיעה בזמן, חנה אוכלת בזמן אבל הגזבר ממשיך לגנוב.

גד פניני: לא חלילה הגזבר הזה.

גד פניני: לכן מה שחסר לי בהיבט, בלב הנושא, זה לבוא ולומר מה מטרת הדוח הזה.

גד פניני: אני חפרתי את הדוח לעומקו.

גד פניני: נסתכל על הדוח הזה ונראה שאין בדוח הזה שחיתות, אין בדוח הזה נפוטיזם, אין בדוח הזה גירעונות, אין בדוח הזה מינוי אנשי שלומנו, דברים שקורים במרבית הרשויות ואני מכיר את כל הרשויות במדינת ישראל.

גד פניני: ריכזתי עבור האגף לביקורת את כל הביקורות בכל הרשויות במדינת ישראל.

גד פניני: בכל הדוח הזה של אדון אבו חדרה, יש היבטים שאני קורא להם ניהוליים.

גד פניני: צריך לתקן.

גד פניני: אין תוכנית אב, אני יכול לומר בשקט שברוב הרשויות במדינת ישראל אין תוכנית אב.

גד פניני: אין תוכנית כזאת – ברוב הרשויות זה כך.

יואל חסון: זאת הייתה אמורה להיות רשות לדוגמה.

יואל חסון: זה אבסורד של כל הדיון הזה וזאת גם הסיבה שאני נותן לדיון להתקיים כל כך הרבה זמן.

יואל חסון: תאמין לי שאני אדם עסוק.

יואל חסון: אני אומר לך שזה הסיפור של הסיפור של הסיפור שהדבר הזה הוא על מועצה ממונה.

יואל חסון: זה הסיפור.

יואל חסון: אם זה היה ראש רשות רגיל נבחר, היו מכניסים אותו לכלא.

יואל חסון: לזה אתה לא מתייחס.

יואל חסון: מהנקודה הזאת אתם בורחים.

יואל חסון: אין לי שום עניין בשום דבר כאן מעבר לזה שיהיה כאן צדק ושהדברים יהיו טובים ואתם מתעלמים מהנקודה המרכזית שמדינת ישראל לקחה על עצמה לנהל את עיריית לוד באמצעות בא כוחה שנקרא אילן הררי.

יואל חסון: בתקופה הזאת שמדינת ישראל ניהלה את עיריית לוד, יצא דוח ביקורת כזה.

יואל חסון: אגב, הוא כולל גם דברים שאמרת שהוא לא כולל.

יואל חסון: אני קראתי אותו.

יואל חסון: נפוטיזם, שחיתויות.

יואל חסון: אני לא יודע אם זה נכון או לא נכון, אבל יש את זה בדוח ואי אפשר לומר שאין.

יואל חסון: אבל בסדר, אני לא נכנס לזה כי אמרתי לך שאני לא שופט ואין לי כלים לדעת מה נכון ומה לא נכון.

יואל חסון: לכן צריך לתקן את הליקויים.

אילן הררי: אדוני היושב ראש, אני מבקש להתייחס.

יואל חסון: אתה תקבל את רשות הדיבור.

אילן הררי: דיברת על הכנסה לכלא.

יואל חסון: אמרתי שמשרד הפנים היה רוצה להכניס אותו לכלא.

יואל חסון: לא אני.

יואל חסון: אני חוזר בי מההערה הזאת.

יואל חסון: אתה צודק.

יואל חסון: אני מתנצל.

יואל חסון: אני לא חושב שאתה צריך להיות בכלא.

יואל חסון: אתה לא ראוי להיות בכלא, חס ושלום.

יואל חסון: אני חוזר בי מהדבר.

יואל חסון: אילן, אני מתנצל על הדבר הזה שאמרתי.

אילן הררי: אני מקבל.

יואל חסון: לא הייתה לי כוונה אליך באופן אישי אלא תיאורטית, אבל אני מתנצל שהשתמשתי בביטוי הזה.

יואל חסון: אני מתנצל לגמרי.

גד פניני: אני חוזר ואומר שבתקופת כהונת הוועדה, ואני לא מיום תחילת הוועדה אלא באתי שנה אחרי כינונה של הוועדה, אין שחיתות, אין נפוטיזם, אין גירעונות.

גד פניני: זאת אומרת, דברים שבאמת חמורים, אם הם קיימים בדוח, הם לא מתקופת הוועדה.

גד פניני: תיקון ליקויים מהעבר, גם הם לפעמים בלתי אפשריים.

גד פניני: למשל, פיטורי עובדים.

גד פניני: אם יש נפוטיזם בעירייה, הצדק אומר שלח הביתה.

גד פניני: בלתי אפשרי לפטר עובד בעירייה.

גד פניני: יותר מזה.

גד פניני: יש שדרה ניהולית לא מספיק טובה בעירייה אבל אי אפשר להחליף אותה.

גד פניני: רוצים לחזק דברים בסיסיים כמו פיקוח על בנייה ופיקוח על תברואה, אי אפשר לגייס עובדים.

גד פניני: גם אם יש משאבים כספיים, ואני יכול לומר לך אדוני היושב ראש שאני הגעתי לעירייה ביוני 2008 כאשר השיחות הקבועות שלנו בכל חודש היו מאיפה משלמים שכר לעובדים.

גד פניני: עצרנו פעילויות כדי לשלם שכר.

גד פניני: נכון להיום, יוני  2010, אדוני היושב ראש, כל הקופות מלאות, כל החובות למוסדות ממשלתיים שולמו, ביטוח לאומי שולם, קופות פנסיה וקופות גמל, הכל שולם.

גד פניני: מאיפה?

גד פניני: מהיכן זה בא?

גד פניני: זה הכל מגיע מעבודה מאומצת של ניהול כספי שהיה תנאי הכרחי להתנהלותה של העיר.

קריאה: והורדת השירות לאזרח.

גד פניני: יכול להיות שלפעמים זה על חשבון דברים אחרים.

גד פניני: נכון שאם צריך לקבוע מה עושים, משלמים שכר לעובדים, מפנים אשפה או עושים חגיגה, מישהו צריך לקבל את ההחלטה מה עדיף על מה.

גד פניני: אני מצטרף לאלה שקראו  לך, ואני שם יהבי בך.

גד פניני: בהובלה, אפילו של שינוי חוק ועדות ממונות.

יואל חסון: זה מדהים שאתה אומר את זה כי שמואל גולן יעיד מה כתוב לי כאן.

יואל חסון: בדיוק כתבנו את העניין הזה.

יואל חסון: אני אתייחס לזה בסיכום.

גד פניני: אני שמח שכיוונתי לדעת גדולים.

גד פניני: אדוני היושב ראש, הייתי עשרים שנים חבר במועצה מקומית, ממלא מקום ראש עיר, ואני מכיר את השלטון המקומי, תוכו כברו.

גד פניני: ברגע שנותנים לוועדה ממונה את האחריות וכובלים את ידיה בדבר פשוט, אנחנו רוצים להוריד ארנונה כדי למשוך עסקים לעיר אבל לא יכולים.

גד פניני: להוריד את הארנונה הרצחנית בלוד, שיחסית לסביבה היא גבוהה מאוד.

גד פניני: יורם, אם תהיה ראש העיר, אתה תקוע ואתה לא מסוגל לזוז עם זה.

גד פניני: אייר פורט סיטי משלם שליש, נותן שירותים פי עשר.

גד פניני: אני פניתי למנכ"ל משרד הפנים ואמרתי לו שייתן לנו להוריד ארנונה כדי למשוך עסקים אבל זה בלתי אפשרי.

גד פניני: זאת אומרת, לשלוח ועדה ממונה וחשב מלווה וצוות ניהולי, וכובלים את הידיים, זה נועד לכישלון.

גד פניני: לוד של היום היא לא לוד של לפני שנתיים.

גד פניני: העיר שונה לחלוטין.

גד פניני: היא רחוקה מלהיות סביון.

קריאה: תבוא לגור שם ותראה.

יואל חסון: תודה רבה.

יואל חסון: אני מודה לך.

יואל חסון: קיבלתם זכות דיבור, מעל ומעבר.

יואל חסון: אני מבקש לשמור על השקט.

יואל חסון: אילן, משפט אחרון.

יואל חסון: התייחסות אחרונה שלך.

אילן הררי: ברשותך, שלושה משפטים.

אילן הררי: כמו שאמרתי בפתח דבריי, אני רואה את הביקורת הזאת כביקורת מקצועית וכך אנחנו מסתכלים על העניין.

אילן הררי: הדיון יצא מעט מפרופורציה אבל אני חושב שבהחלט הובלת אותו בצורה מכובדת.

אילן הררי: אני מבקש לגבות את העשייה של גזבר העירייה במאת האחוזים, גם עם טענות וגם עם הערות וגם עם בעיות.

אילן הררי: אני עובד אתו ביחד במשך שלוש שנים עבודה קשה.

אילן הררי: אין לך מושג מה זה לעבוד בעירייה עם אין כסף.

אילן הררי: אין לך מושג כמה אנשים דופקים בדלת אצלו ואצלי כל יום.

אילן הררי: אני מבקש כאן לגבות את הגזבר, את ציון, ולהודות לו.

אילן הררי: אני רוצה לומר כאן לפרוטוקול ולא לפרוטוקול שהמינהל בלוד תקין במיליון אחוזים.

אילן הררי: אני מתחייב על כך.

אילן הררי: נאמרו כאן כל מיני אמירות, אמת, לא אמת, אבל אני מתחייב על כך שהמינהל, במה שאני יודע, בלוד הוא מיליון אחוזים תקין.

קריאה: בדיוק.

קריאה: זה מה שאתה יודע.

אילן הררי: מה שאני יודע, מה שהובא לשולחני, המינהל בלוד תקין.

אילן הררי: האמת היא אמת ואין שתי אמיתות.

אילן הררי: אין מצגת ובשטח משהו אחר.

אילן הררי: חברים יקרים, דיברתם ואני שתקתי.

אילן הררי: כמו שאמר מר אורי קאופמן, ואנחנו לא מסכימים על הכל, אני חושב שצריך למקד ולמצות את העניין.

אילן הררי: אני מבקש גם ממך שתפעל גם אתה במשרדי הממשלה, אצל ראש הממשלה, שאלה לא רק יהיו אמירות שזה פרוייקט לאומי וצריך לעזור ללוד וכולי.

אילן הררי: שיתוף הפעולה שלנו עם משרד הפנים הוא טוב והוא תקין.

אילן הררי: אני יודע להסתכל ולהעריך את חצי הכוס המלאה ואני גם מכיר את חצי הכוס הריקה.

אילן הררי: אני לא באתי וסיפרתי כאן שהכל מצוין, אבל אל מול מה שהיה כאן לפני שלוש שנים, אני אומר לך שכנראה זה מקום אחר שיש בו עוד הרבה מאוד עבודה.

אילן הררי: תודה.

אבלין דהאן: אילן, אתה מאוהב בכיסא.

אילן הררי: יקירתי, אנחנו יודעים מה את עשית בעיר.

יואל חסון: אני לא רוצה שתגיב לדבריה.

יואל חסון: תן לי להגן עליך.

קריאה: היא עשתה הרבה יותר טוב.

יואל חסון: אדוני, הייתה לך זכות לדבר ולא ניצלת אותה.

יואל חסון: שמואל גולן משנה למנכ"ל משרד מבקר המדינה.

שמואל גולן: אדוני היושב ראש, חברי הכנסת, במחצית 2009 פרסמנו דוח בנושא של פיזור מועצות ומינוי ועדות קרואות בשלטון המקומי.

שמואל גולן: בין היתר היינו גם בלוד.

שמואל גולן: אני רוצה לומר, למען ההגינות, שהיינו בלוד אחרי שמר הררי היה שנה בתפקיד וכמובן שמה שראינו אחרי שנה, התרומה הייתה אחרת.

שמואל גולן: הבעיה היא שלצערי הרב משרד הפנים עדיין – ואתה שמעת את זה בכל נושא תפקוד הוועדות הקרואות – לא הפנים חלק מהדברים שרשומים בדוח וכמו שאתה יודע, אנחנו מתכוננים לבוא בעוד שנה או בעוד חצי שנה ולעשות ביקורת מעקב כדי לראות מה נעשה.

שמואל גולן: אנחנו התמקדנו בנושא הרכב הוועדות, הכשירות שלהן ויכולת התפקוד שלהן, דברים ששמעת כאן, של הידיים הכבולות וכל הדברים האלה.

שמואל גולן: בתקופה שעשינו את הבדיקות, היו 21 רשויות מקומיות שפוזרו.

שמואל גולן: השר שטרית, הייתה לו יד קשה בעניין הזה והוא פיזר הרבה מאוד מועצות ומינה הרבה ועדות.

שמואל גולן: כולם רצים לירוחם, בסדר.

שמואל גולן: ירוחם, גם היא עם הבעיות שלה וגם היא עומדת עוד מעט בפני בחירות וגם שם לא ברור אם הדבר הזה יצלח אחרי שיהיו בחירות.

שמואל גולן: אנחנו היינו בטייבה, בירוחם, בלוד ובהרבה מקומות שגם הוועדה הקרואה לא הצליחה להרים את הרשות המקומית.

שמואל גולן: כלומר, הנושא הזה מורכב מאוד.

שמואל גולן: בחלק מהמקומות, הדבר היחיד בו הצליחו זה מה שאנחנו קוראים לצוף מעל המים, להביא למצב שמשלמים שכר, להביא למצב שנותנים את השירותים הבסיסיים ובכלל לא מה שהיינו מצפים.

שמואל גולן: לעניין הזה יש הרבה פתרונות.

שמואל גולן: במקומות מסוימים אמרנו שהם לא מצליחים להשתלט על נושא הגבייה – יש בחוק גובה מטעם הרשות המקומית כי החשב המלווה הוא לא גובה, ותנו לו לעשות את זה והוא ידע לעשות את זה.

שמואל גולן: במקומות אחרים אפשר לעשות הרבה דברים.

שמואל גולן: ברור שכל הכוונה היא בסופו של דבר ליצור יצירה של תרבות ניהולית שבסופו של דבר נבחרי ציבור יבואו.

שמואל גולן: אף אחד לא רוצה כאן לנהל את הערים אם כי יש כאלה שטוענים שבחלק מהמקומות אין ברירה וצריך לשים מעין דירקטוריונים שמנהלים את המקום.

שמואל גולן: לגבי לוד.

שמואל גולן: לוד היא אחת מהערים שכבר הוגדר בעבר שהיא מחויבת טיפול נקודתי.

שמואל גולן: גם אתה ציינת את זה אדוני היושב ראש וגם אנחנו מכירים את הדבר הזה.

שמואל גולן: בחלק מהמקומות הטיפול הנקודתי מצליח.

שמואל גולן: אני לא רוצה עכשיו להתחיל לתת כאן צל"שים ל-11 הערים עליהן החליטו בזמנו.

שמואל גולן: במקום הזה כנראה עדיין לא הגיעו לרמה מסוימת שצריכה להיות.

שמואל גולן: לטעמנו – מבלי שאני אביא דעה אם כן להמשיך או לא להמשיך בתפקידה של הוועדה או לחילופין ללכת לבחירות – אנחנו יודעים שאנחנו צריכים לבוא לשם ותכננו לבוא לשם.

שמואל גולן: יש תרגולת של שנתיים אחרי ביקורת, אז אנחנו באים לעשות ביקורת מעקב.

שמואל גולן: בביקורת המעקב הזאת - אנחנו מחכים לראות מה תהיה ההחלטה.

שמואל גולן: אם ההחלטה תהיה שהוועדה ממשיכה עוד שנה, אם ההחלטה תהיה שיש בחירות בפברואר, בהתאם לזה נחליט אם אנחנו באים.

שמואל גולן: לכן אני מודיע כאן לוועדה שכוונתנו לבוא ללוד, כוונתנו לבצע במסגרת ביקורת המעקב על תפקוד ועדות קרואות.

שמואל גולן: גם היום יש עוד כמה ועדות קרואות ומפעם לפעם יש מערכת בחירות כזאת או אחרת.

שמואל גולן: אנחנו באים לבדוק את הדבר הזה ונהיה גם בלוד.

יואל חסון: תודה רבה לך מר גולן.

יואל חסון: אני מבקש לסכם את הדיון מבחינת ההחלטה של הוועדה לביקורת המדינה ולומר מה אנחנו מחליטים לאור הדברים שנאמרו כאן.

יואל חסון: קודם כל, אני מבקש בתחילת דבריי בשם הוועדה לביקורת המדינה להודות לרואה חשבון חביב אבו חדרה על עבודתו ועל הכנת דוח הביקורת הפנימית.

יואל חסון: אני חושב שהדוח הזה, אין ספק שהוא דוח חשוב, גם אם לוועדה אין את הכלים לבחון אותו ולבדוק אותו על סעיפיו.

יואל חסון: עדיין כמכלול, הייתה חשיבות מכרעת לעצם קיום הביקורת הפנימית.

יואל חסון: יחד עם זאת, אני מברך גם את משרד הפנים, אותך דוקטור אמרני ואת כל הגופים שלקחו החלטה במשרד הפנים להורות על קיום אותה ביקורת.

יואל חסון: כפי שאמרתי במהלך הדיון, אני חושב שתשומת הלב הזאת לתלונות שבאו מהתושבים, מגופים, מאנשים והביאו אתכם לייצר למעשה בדיקה עצמית, זה דבר שראוי להערכה.

יואל חסון: לכן אני קובע שהוועדה לביקורת המדינה מעריכה אתכם על עצם ההחלטה הזאת ורואה בדבר הזה סימן חיובי להתנהלות, את עצם ההחלטה לקיים כאן ביקורת פנימית.

יואל חסון: תמיד אומרים שהביקורת אמורה וצריכה להיות כלי ניהולי.

יואל חסון: היא כלי ניהולי משמעותי.

יואל חסון: אנחנו תמיד אוהבים לומר בוועדה לביקורת המדינה שהרעיון של מבקר המדינה וגופים מבקרים הוא שזה אורח לרגע שרואה כל פגע.

יואל חסון: אני חושב שזה תמיד בסופו של דבר אנשים חכמים וצריכים לקחת את הדברים האלה כמנוף ולא כמשקולת.

יואל חסון: לכן אני חושב שכך צריך להתייחס לדוח הזה.

יואל חסון: הוצג בפני הוועדה, לקראת הדיון הזה, דוח ביצוע תיקון ליקויים.

יואל חסון: אנחנו מתכוונים לעקוב אחרי זה וללמוד את זה.

יואל חסון: גם צוות של מבקר המדינה  יעקוב אחרי הדבר הזה.

יואל חסון: במידת הצורך אנחנו נגיב, במידה שנראה שיש דברים שלא התייחסתם אליהם או יש דברים שלדעתנו לא מטופלים בקצב הנכון.

יואל חסון: אני רוצה לומר שאי אפשר להתעלם מהדברים שהוצגו כאן.

יואל חסון: בהחלט יש כאן עשייה.

יואל חסון: בהחלט יש כאן דברים שאכן בוצעו בשנים האחרונות לטובת העיר לוד, לטובת שיפור החיים ולטובת שיפור מעמדה של העיר הזאת.

יואל חסון: אני אומר גם לחיוב וגם לשלילה -  וזה גם מנתונים שקיבלתי קודם לאחר שביקשתי לקבל אותם – שממשלת ישראל בשלוש השנים האחרונות, ואפילו לפני שלוש השנים האחרונות ואפשר לומר בשש השנים האחרונות, העבירה כספים עצומים, כמויות אדירות של משאבים ללוד, ואגב, בסימן עלייה ולא בסימן ירידה.

יואל חסון: יש מקומות שזה בסימן ירידה, אבל דווקא בלוד  זה בסימן עלייה.

יואל חסון: צריך כאן לשאול את השאלה, ואני שואל אותה כשאלה פתוחה את דוקטור אמרני ואת אנשי משרד הפנים שצריכים לראות את הראייה הכוללת, כי כמו שאמרתי, אתם היום באופן מעשי נושאים באחריות על העיר לוד.

יואל חסון: השאלה היא האם כמות המשאבים הזאת וההעדפה הזאת יצרה את השינוי המיוחל.

יואל חסון: יכול להיות שנשפך כאן כסף לבור ללא תחתית.

יואל חסון: יכול להיות באמת שבהיעדר בקרה מספקת – כי יש כאן חשב שהיה רק שנתיים ויכול להיות שקודם לא היו בקרות יותר טובות, ואולי הנקודה שאני עומד לומר עתה לא מספיק חזקה – העובדה שיכול להיות שמגיעים כספים שמיועדים למטרות שונות ומגיעים באותו רגע שיש מחסור בתזרים או משהו כזה והם מופנים למקומות אחרים.

יואל חסון: שמתי סימן שאלה.

ציון הדר: אני אומר לא באופן מוחלט.

ציון הדר: אני מצהיר כאן בפני הוועדה שבאופן מוחלט כל כסף הולך לייעוד שלו.

ציון הדר: אין מצב שנלקח כסף שהוא לא למטרה שלו, לא למשכורות ולא לשום מטרה אחרת.

יואל חסון: ההערה הזאת חשובה.

יואל חסון: אני אומר במירכאות שנשפכו כאן כמויות אדירות של משאבים אבל כנראה זה לא בא לידי ביטוי מספיק חזק בשטח וצריך לראות למה.

יואל חסון: זאת שאלה שמחייבת בדיקה ואני גם מציע לכם שלא בדוח המעקב של מבקר המדינה באופן כללי על תפקוד הוועדה יעלו על למה זה לא קרה אלא תנסו לעלות על זה בעצמכם קודם כי דוח המעקב הזה היה מתקיים בלי קשר לדיון כאן והוא חלק מתוכנית העבודה.

יואל חסון: אני לא ביקשתי מהם לעשות את זה אלא הם עושים את זה על פי סמכותם.

יואל חסון: אני כרגע, דווקא בגלל – וזה גם בהתייעצות עם מר גולן – שאני לא רוצה לשים מכשול אלא רוצה לעזור, לא אשתמש בסמכותי לסעיף 21 לדוח מיוחד של מבקר המדינה שיתמקד בדוח הביקורת הזה.

יואל חסון: יכולתי לעשות את זה, לקבל עכשיו את ההחלטה הזאת, אבל אני לא אעשה את זה כי אני חושב שזה דווקא יהיה מכשול ולא יביא תועלת לעיר.

יואל חסון: עדיין אני שומר לעצמי את הזכות הזאת במידה שאני אחליט עליה באיזשהו שלב, ויש לי את הזכות הזאת.

יואל חסון: אני לא אעשה את זה ולא אבקש מהמבקר בדיקה ספציפית על הנתון הזה, על המידע הזה.

יואל חסון: אני אלמד ואראה את הנתונים כבדיקה.

יואל חסון: אני אומר את זה גם לתושבים כדי שתדעו שתהליך כזה, אם הייתי מקבל היום החלטה, לדעתי היה בטווח הקצר וגם הארוך תוקע את העיר עכשיו ואני לא רוצה להגיע לזה אלא אני רוצה שהעיר תתקדם קדימה.

יואל חסון: עכשיו אני אדבר על העתיד.

יואל חסון: אני חושב שמר אילן נהרי צריך להישאר בתפקידו עד מועד הסיום, עד פברואר 2011, כפי שתוכנן מראש.

יואל חסון: אני התייחסתי, ואני מאוד מעריך את העובדה, אני חושב שזאת עמדת יסוד נכונה, שאתה אמרת דוקטור אמרני, שאתה מעדיף באופן עקרוני שעיריות ינוהלו על ידי נבחרי ציבור.

יואל חסון: אני חושב שוועדה ממונה שמכהנת מעל ארבע שנים – אני חושב שגם ארבע שנים זה הרבה, אבל בוודאי מעל ארבע שנים – במובן מסוים זה עיוות דמוקרטי חריף מדיי.

יואל חסון: זה ניהול של הממלכה על התושבים בצורה שהיא קיצונית מדיי.

יואל חסון: כאשר המדינה לוקחת על עצמה לתקופה של שנתיים, של ארבע שנים, ועדה ממונה – יש צורך לפעמים לקחת את המושכות, בצדק או לא בצדק ואפשר להתווכח על זה ותמיד יהיו דעות לכאן ולכאן, אבל זה נכון.

יואל חסון: אני חושב שבמקרה הזה, מעל ארבע שנים וגם לאור דוח הביקורת הזה שהוא כן יוצר מציאות.

יואל חסון: כמו שאמרת, לוד היא לא ירוחם.

יואל חסון: יכול להיות שאם המקרה כאן היה ירוחם, כמו שאמר גם יורם, היו נותנים עוד שנה ואולי עוד שנתיים, אבל אני לא נותן, זאת לא סמכותי אלא זאת סמכות ועדת הפנים.

יואל חסון: אני אומר באופן עקרוני אולי.

יואל חסון: במקרה הזה אני חושב – אני יכול לומר את האמירה הזאת כי אני אומר אותה כל הזמן – ברמה האישית שבלוד צריכות להיות בחירות.

יואל חסון: אני אומר לכם שאני חושב שהארכה מעבר לארבע שנים, זה דבר שלא נכון לעשות ואני מבקש תוך חודשיים מהיום לקבל את עמדת משרד הפנים לגבי ההחלטה שבפברואר לא תוארך יותר כהונת הוועדה הקרואה ותודיעו לי על החלטתכם לקיים בחירות ועל מועד בחירות בעיר לוד.

יואל חסון: אני חושב שלזה אתם צריכים לשאוף.

יואל חסון: אני חושב שהיום לך, אילן הררי, צריך לומר – ואני יודע, ואני מכיר ומוקיר אותך – אתה סופג כאן ביקורת לא קלה.

יואל חסון: אני חושב שגם ציבורית וגם בדוח הזה כנושא באחריות, למרות שחלק מהדברים אולי הם לא קשורים אליך.

יואל חסון: אני חושב שלקחת על עצמך משימה באמונה, משימה שאני יכול להגדיר אותה כמשימה ציונית חשובה.

יואל חסון: אני חושב שהמשימה שלך עד פברואר היא להמשיך במאמץ הזה שאתה עושה כדי לתקן את הליקויים ולעשות את המשימות האחרות שהוגדרו שהן לא חלק מהדוח הזה, אבל אני חושב שבהחלט אחרי ארבע שנים הוועדה הקרואה צריכה לסיים את תפקידה וצריך ללכת למסלול דמוקרטי של בחירות.

יואל חסון: לדעתי זה הדבר הנכון לעשות.

יואל חסון: אני מבקש תוך חודשיים לקבל ממשרד הפנים את עמדתכם והתייחסותכם להחלטה הזאת של הוועדה לביקורת המדינה.

יואל חסון: אני מודה לכולכם על ההשתתפות.

יואל חסון: תודה רבה.